open-index/open-wikipedia-markdown huggingface dataset:
1475

**1475** గ్రెగోరియన్‌ కాలెండరు యొక్క మామూలు సంవత్సరము.

## సంఘటనలు
* దేవరకొండ రాజ్యం ఎనిమిదిమంది వెలమ రాజులుచే సా.శ. 1287 నుండి 1475 వరకు పాలించబడింది.

## జననాలు

* జనవరి 9: క్రినిటస్, ఇటాలియన్ మానవతావాది. (మ.1507)
* జనవరి 29: గియులియానో బుగియార్దిని, ఇటాలియన్ చిత్రకారుడు. (మ.1555)
* ఫిబ్రవరి 25: ఎడ్వర్డ్ ప్లాంటజేనెట్, వార్విక్ 17వ ఎర్ల్, హౌస్ ఆఫ్ యార్క్ చివరి సభ్యుడు. (మ.1499)
* మార్చి 6: మైఖేలాంజెలో, ఇటలీ చిత్రకారుడు, శిల్పి, కవి, ఇంజనీరు. (మ.1564)
* మార్చి 12: లూకా గౌరికో, ఇటాలియన్ జ్యోతిష్కుడు. (మ.1558)
* మార్చి 30: కులేంబోర్గ్ యొక్క ఎలిసబెత్, జర్మన్ నోబెల్. (మ.1555)
* జూన్ 29: బీట్రైస్ డి ఎస్టే, బారి, మిలన్ డచెస్. (మ.1497)
* సెప్టెంబరు 6: ఆర్టస్ గౌఫియర్, ఫ్రెంచ్ కులీనుడు, రాజకీయవేత్త. (మ.1519)
* సెప్టెంబరు 6: సెబాస్టియానో సెర్లియో, ఇటాలియన్ మానేరిస్ట్ ఆర్కిటెక్ట్. (మ.1554)
* సెప్టెంబరు 13: సిజేర్ బోర్జియా, పోప్ అలెగ్జాండర్ VI యొక్క చట్టవిరుద్ధ కుమారుడు. (మ.1507)
* అక్టోబరు 20: గియోవన్నీ డి బెర్నార్డో రుసెల్లై, ఇటాలియన్ పునరుజ్జీవనోద్యమ వ్యక్తి అక్షరాలు. (మ.1525)
* నవంబరు 2: యార్క్ యొక్క అన్నే, ఇంగ్లాండ్ కింగ్ ఎడ్వర్డ్ IV, ఎలిజబెత్ వుడ్విల్లే ఐదవ కుమార్తె. (మ.1511)
* నవంబరు 28: అన్నే షెల్టన్, థామస్ బోలీన్ అక్క. (మ.1556)
* డిసెంబరు 11: పోప్ లియో ఎక్స్. (మ.1521)
* డిసెంబరు 24: థామస్ ముర్నర్, జర్మన్ వ్యంగ్యకారుడు. (మ.1537)
* జెడున్‌ గ్యాట్‌సో, రెండవ దలైలామా. (మ.1542)
* తేదీ తెలియదు: వాలెరియస్ అన్షెల్మ్, స్విస్ చరిత్రకారుడు.
* తేదీ తెలియదు: వాస్కో నీజ్ డి బాల్బోవా, స్పానిష్ విజేత. (మ.1519)
* తేదీ తెలియదు: థామస్ వెస్ట్, 9వ బారన్ డి లా వార్. (మ.1554)
* తేదీ తెలియదు: మార్గరెట్ డ్రమ్మండ్, స్కాట్లాండ్ జేమ్స్ IV, ఉంపుడుగత్తె. (మ. 1502)
* తేదీ తెలియదు: పియరీ గ్రింగోయిర్, ఫ్రెంచ్ కవి, నాటక రచయిత. (మ.1538)
* తేదీ తెలియదు: ఫిలిప్పో డి లురానో, ఇటాలియన్ స్వరకర్త. (మ.1520)
* తేదీ తెలియదు: జాన్ స్టోక్స్లీ, ఇంగ్లీష్ మతాధికారి. (మ.1539)
* తేదీ తెలియదు: గునిల్లా బెస్, ఫిన్నిష్ నోబెల్, ఫైఫ్ హోల్డర్. (మ.1553)
* తేదీ తెలియదు: హరిభట్టు, ఖమ్మం జిల్లా సాహిత్యకారుడు. (మ.1535)

## మరణాలు
* ఫిబ్రవరి 3: నాసావు యొక్క జనవరి IV, నాసావు-డిల్లెన్బరుగ్ కౌంట్. (జ.1410)
* మార్చి: ట్రెంట్ యొక్క సైమన్, ఇటాలియన్ సెయింట్, రక్తం పరువు
* మార్చి 20: జార్జెస్ చస్టెల్లెయిన్, బుర్గుండియన్ చరిత్రకారుడు, కవి
* సెప్టెంబరు 6: నాసావు యొక్క అడాల్ఫ్ II, మెయిన్జ్ ఆర్చ్ బిషప్. (జ. సి. 1423)
* డిసెంబరు 10: పాలో ఉసెల్లో, ఇటాలియన్ చిత్రకారుడు. (జ.1397)
* డిసెంబరు 12: పోర్చుగల్ జోన్, కాస్టిలే రాణి. (జ.1439)
* తేదీ తెలియదు: థియోడోరస్ గాజా, గ్రీకు పండితుడు. (జ. సి. 1400)
* తేదీ తెలియదు: థియోడోసియస్, మాస్కో మెట్రోపాలిటన్
* తేదీ తెలియదు: మసుసియో సాలెర్నిటానో, ఇటాలియన్ కవి. (జ.1410)
* తేదీ తెలియదు: సంగమగ్రామ మాధవుడు, భారతీయ గణిత, ఖగోళ శాస్త్రవేత్త. (జ.1340) 

## [[పురస్కారాలు]]

*
పెరిఫెరల్

**పెరిఫెరల్** అనేది కంప్యూటర్లో సమాచారాన్ని ఉంచడానికి లేదా కంప్యూటర్ నుండి సమాచారాన్ని పొందడానికి ఉపయోగించే ఒక పరికరం. పెరిఫెరల్స్ రెండు విభిన్న రకాలుగా ఉన్నాయి: ఇన్పుట్ పరికరాలు ఇవి కంప్యూటర్ తో పరస్పర చర్య చేస్తుండటం లేదా కంప్యూటర్ కు డేటా పంపడం చేస్తుంటాయి 
(మౌస్, కీబోర్డు, మొదలైనవి), అవుట్‌పుట్ పరికరాలు, ఇవి కంప్యూటర్ నుండి వినియోగదారుకు అవుట్‌పుట్ ను అందిస్తాయి (మానిటర్లు, ప్రింటర్లు, మొదలైనవి).

## కంప్యూటర్ పెరిఫెరల్ ఉదాహరణలు
* డిజిటల్ కెమెరా, డిజిటల్ క్యామ్కార్డెర్
* జాయ్‌స్టిక్
* కీబోర్డ్
* మైక్రోఫోన్
* మౌస్
* మానిటర్, టచ్ స్క్రీన్, ప్రొజెక్టర్, లేదా ఇతర డిస్ప్లే
* ప్రింటర్
* ప్లాట్టర్
* స్కానర్
* సౌండ్ కార్డ్
* స్పీకర్లు
* ప్రొజెక్టర్
* టేప్ డ్రైవ్
* వెబ్‌కామ్

## మూలాలు

వర్గం:కంప్యూటర్ పెరిఫెరల్స్
వర్గం:కంప్యూటరు హార్డువేర్
జింకు బ్రోమైడ్

**జింకు బ్రోమైడ్** ఒక రసాయన సమ్మేళనం.ఇది ఒక అకర్బన సమ్మేళనపదార్థం.జింకు, బ్రోమిన్ మూలకాల సమ్మేళనం వలన ఏర్పడిన రసాయన పదార్థం.జింకు బ్రోమైడ్‌ రసాయనిక సంకేత పదంZnBr2.
## భౌతిక లక్షణాలు
జింకు బ్రోమైడ్ రంగులేని ఘనపదార్థం. జింకు క్లోరైడ్ తో పలు గుణాలలో, లక్షణాలలో పోలిక కలిగి ఉంది.ఇది నీటిలోనూ, సేంద్రియ ద్రావణాలలో కరుగుతుంది.నీటిలో కరగడం వలన ఆమ్లద్రావణులను ఏర్పరచును.జింకు బ్రోమైడ్ అర్ద్రతాకర్షణ(hygroscopic) గుణం కలిగిన రసాయన సంయోగ పదార్థం. అర్ద్రతాకర్షణవలన రెండు జలాణువులనుకలిగిన జింకు బ్రోమైడ్ (ZnBr2• 2H2O) ను ఏర్పరచును.జింకు బ్రోమైడ్ అణుభారం 225.198 గ్రాములు /మోల్.20&nbsp;°C వద్ద జింకు బ్రోమైడ్ సాంద్రత 4.20గ్రాములు/సెం.మీ3.జింకు బ్రోమైడ్ ద్రవీభవన స్థానం/ద్రవీభవన ఉష్ణోగ్రత 394&nbsp;°C (741&nbsp;°F; 667K)., బాష్పీభవన స్థానం 697&nbsp;°C (1,287&nbsp;°F; 970K).నీటిలో కరుగుతుంది. జింకు బ్రోమైడ్ 100 మి.లీ నీటిలో 20°Cవద్ద 447 గ్రాములు,100°Cవద్ద 538గ్రాములు కరుగుతుంది.అలాగే ఆల్కహాల్, ఈథర్, అసిటోన్, టెట్రాహైడ్రోఫురాన్ లలో కరుగుతుంది.బ్రోమైడ్వక్రీభవన గుణకం/ వక్రీభవనసూచిక 1.5452.
## ఉత్పత్తి
జింకు ఆక్సైడ్ లేదా జింకు లోహాన్ని హైడ్రోబ్రోమిక్ ఆమ్లంతో రసాయనికచర్య జరపరడం వలన రెండు జలాణువులను కలిగిన జింకు బ్రోమైడ్ ఏర్పడును.
:ZnO + 2HBr + H2O →ZnBr2•2H2O
ఇలా ఏర్పడిన ఆర్ద్ర జింకు బ్రోమైడ్‌ను కార్బన్ డైఆక్సైడ్ నిర్జలికరణ(dehydrate) చెయ్యడం వలన లేదా జింకు లోహంతో బ్రోమిన్మూలకాన్ని చర్య జరిపిం చడం వలన కూడా అనార్ద్ర జింకు బ్రోమైడ్ ఉత్పత్తి అగును.
## అణునిర్మాణం
అణునిర్మాణం సౌష్టవ పరంగా జింకు అయోడైడ్ను పోలి ఉంది.
## ఉపయోగాలు
*సేంద్రియ రసాయన శాస్త్రంలో లేవిస్ ఆమ్లంగా ఉపయోగిస్తారు.
*జింకు బ్రోమైడ్ బ్యాటరిలలో ఎలక్ట్రోలైట్ గా ఉపయోగిస్తారు.
*ఆయిల్, నాచురల్ గ్యాస్ బావులలో డ్రిల్లింగ్‌మడ్ కు ప్రత్యామ్నాయముగా వాడెదరు.
*జింకు బ్రోమైడ్ ద్రావణాన్ని రెడియేసన్ కు నిరోధించుటకు పారదర్శక షీల్డ్ గా ఉపయోగిస్తారు
## ఇవికూడా చూడండి
*జింకు
*బ్రోమిన్
## మూలాలు/ఆధారాలు

వర్గం:రసాయన పదార్థాలు
వర్గం:అకర్బన సమ్మేళనాలు
వర్గం:జింకు సమ్మేళనాలు
రావన్ అండ్ ఎడ్డి

***రావన్ అండ్ ఎడ్డి***, ప్రముఖ రచయిత, కిరణ్ నగార్కర్ రచించిన హాస్య నవల. ఈ పుస్తకములో రచయిత తన రాష్ట్రమైన మహారాష్ట్ర యొక్క జీవిత విధానాన్ని చాల చక్కగా పొందుపరిచారు. ఈ నవల, భారత దేశనికి స్వాతంత్ర్యం వచ్చిన నాటి కాలాన్ని, అనగా 1950 కాలం నాటి భారత దేశ పరిస్థితులను సూచిస్తుంది. హైందవులు, క్రైస్తవులు, స్వాతంత్ర్యం వచ్చిన నాటి కాలంలో వారి జీవన విధానం ఈ నవలలో మనకు కనబదుతుంది.

## సారాంశం
ఇది ఒక ఇద్దరబ్బాయిల కథ.అది 1950 నాటి కాలము. భారత దేశానికి అప్పుడె స్వాతంత్ర్యం వచ్చిన రోజులు.గోవా ఇంకా పోర్త్చుగల్ పాలనలో ఉంది.మతపరమైన, కులపరమైన భేదాలు చావల్లో (మహారాష్ట్ర) నివసించే ప్రజలకు సర్వసాధారణం. హైందవులు క్రైస్తవులతో, క్రైస్తవులు హైందవులతో మాట్లాడేవారు కారు.భాష వారికి అడ్డుగా నిలిచింది. రావన్, ఎడ్డీల కథ ఒక చిన్న సన్నివేశముతో ప్రారంభమవుతుంది. ఎడ్డి ఇంకా పుట్టలేదు. రావన్ అప్పటికే నెలల బాబు. రావన్ హైందవ కుటుంబానికి చెందిన అబ్బాయి. ఎడ్డి క్రైస్తవ కుటుంబానికి చెందిన అబ్బాయి.వీరు ముంబాయి మజాగోన్ ప్రాంతములో నివసిస్తూ ఉండేవారు.ఎడ్డి తండ్రి విక్టర్, రావన్ తల్లి పార్వతి భాయిని గాఢంగ ప్రేమిస్తున్నాడు.కాని ఆ విషయం ఆమెతో చెప్పడానికి అతనికి ధైర్యం సరిపోలేదు.నాలుగవ అంథస్థులో, ఆరుబయట ఒకరోజు పార్వతి బట్టలు ఆరవేస్తుండగా, ఆమెను గాఢంగ ప్రెమిస్థున్న విక్టర్ ఆమెవైపే చూస్తూ అలానే నిలచిపోయాడు. ఆమె దృష్టిని తనవైపు మరల్చుకోడానికి బదలుగ రావన్ తనను చూస్తూ హటాత్తుగ క్రింద పడుతువుండగా, విక్టర్ ఆ బాబుని కాపాడే ప్రయత్నములో తను కూడా మెడ మీది నుండి పడడం జరుగుతుంది. రావన్ని కాపదు

వర్గం:ఆంగ్ల నవలలు
వర్గం:హాస్య రచనలు
1473

**1473** గ్రెగోరియన్‌ కాలెండరు యొక్క మామూలు సంవత్సరము. 

## సంఘటనలు

* ఫిబ్రవరి 12: అవిసెన్నా యొక్క *ది కానన్ ఆఫ్ మెడిసిన్* (లాటిన్ అనువాదం) యొక్క మొదటి పూర్తి ఎడిషన్ మిలన్‌లో ప్రచురించారు. 
* ఆగస్టు 11: ఒట్లక్బెలి యుద్ధం : ఒట్టోమన్ సుల్తాన్ మెహమెద్ II ఉజున్ హసన్ నేతృత్వంలోని వైట్ షీప్ తుర్క్మెన్లను ఓడించాడు. 

* *రెక్యూయెల్ ఆఫ్ ది హిస్టరీస్ ఆఫ్ ట్రాయ్* ఆంగ్లంలో ముద్రించిన మొదటి పుస్తకం. విలియం కాక్స్టన్ దీన్ని ముద్రించాడు. అప్పటివి 18 కాపీలు ఇంకా ఉన్నాయి. 2014 లో డ్యూక్ ఆఫ్ నార్తంబర్‌లాండ్ ఒక కాపీని వేలం వేసినపుడు అది 10 లక్షల పౌండ్లకు అమ్ముడైంది. 
* మోల్దవియా యొక్క గ్రేట్ స్టీఫెన్ ఒట్టోమన్లకు కప్పం చెల్లించడానికి నిరాకరించాడు. దీంతో ఒట్టోమన్లు దండయాత్ర చేసారు. ఈ యుద్ధంలో 1475 లో ఒట్టోమన్లు ఓడిపోయారు. ఒట్టోమన్లకు అతి పెద్ద ఓటమి అది. 

*
## జననాలు
thumb|నికోలాస్ కోపర్నికస్
*ఫిబ్రవరి 19 : సూర్యకేంద్రక సిద్దాంతాన్ని ప్రతిపాదించిన పోలిష్ ఖగోళ శాస్త్రవేత్త నికోలస్ కోపర్నికస్

## మరణాలు
* ఫిబ్రవరి 19: హీన్రిచ్ బిర్న్‌బామ్, ఒక కాథలిక్ జర్మన్ సన్యాసి (జ.1403)
* మేవారు రాజు మొదటి ఉదయ్ సింగ్. ఇతడు రాణా కుంభా కుమారుడు. తండ్రిని చంపి సింహాసనమెక్కాడు. అందుచేత ఇతన్ని హంతకుడు అనేవారు. అయితే ఇతడి మరణం గురించి రెండు కథనాలున్నాయి - పిడుగుపాటుకు అని ఇక కథనం కాగా, ఎవరో హత్య చేసాడని మరొక కథనం.

## పురస్కారాలు

## మూలాలు


*
వర్గం:1470లు
ఎస్.ఆర్.భల్లం

భల్లం సూర్య నారాయణ రాజు, పశ్చిమ గోదావరి జిల్లా, పోడూరు మండలం, పోడూరు గ్రామంలో 1959, జూన్ 1న జన్మించాడు.ఇతను రచయిత,కవిసుధానిధి బిరుదాంకితుడు

## రచనలు
# గూడు వదిలిన గువ్వలు
# చిగురుకేక
# నానీల సమాలోచనం
# కొల్లేరు
# వేకువపిట్ట
# నీటి భూమి
# జ్ఞానదర్శిని
# శ్రీ దేవి మహంకాళమ్మవారి పుణ్యచరిత్ర స్థల చరిత్ర 
# ర్యాగింగ్ భూతం 
# భట్ట రాజుల చరిత్ర
#
#
#

## పురస్కారాలు
* ఆంధ్రప్రదేశ్ రాష్ట్ర ప్రభుత్వం వారిచే ఉగాదిపురస్కారం
* తెలుగు భాషా వికాస పురస్కారం
* ఆంధ్రప్రదేశ్ రాష్ట్ర ప్రభుత్వం వారిచే ఉత్తమ ఉపాధ్యాయ పురస్కారం
* ఢిల్లీ తెలుగు అకాడెమీ వారి పురస్కారం
* ముంబై ఆంధ్రమహాసభ వారి కవితాపురస్కారం 
* రంజని కవితా పురస్కారం
* ఎక్స్‌రే అవార్డు
* కిన్నెర ఆర్ట్ థియేటర్స్ పురస్కారం
* జన్మభూమి విశిష్ట పురస్కారం
* సమైక్య భారతి సాహితీ సత్కారం
## బిరుదులు
* కవిసుధానిధి

## మరణం
21 డిసెంబర్ 2021 న బ్రెయిన్ స్ట్రోక్ తో హైదరాబాద్ లో చికిత్స పొందుతూ మరణించారు

## మూలాలు

## బయటి లింకులు
* యూ ట్యూబ్‌లో ఎస్.ఆర్.భల్లం ఇంటర్వ్యూ

వర్గం:1959 జననాలు
వర్గం:నానీల కవులు
వర్గం:తెలుగు కవులు
వర్గం:జీవిస్తున్న ప్రజలు
వర్గం:ఉత్తమ ఉపాధ్యాయులు
వర్గం:పశ్చిమ గోదావరి జిల్లా రచయితలు
వర్గం:పశ్చిమ గోదావరి జిల్లా ఉపాధ్యాయులు
పాలకొండ (అయోమయ నివృత్తి)

**పాలకొండ** పేరుతో ఈ క్రింది ప్రదేశాలున్నాయి:

#పాలకొండ (పట్టణం), పాలకొండ మండలం, శ్రీకాకుళం జిల్లా
#పాలకొండ మండలం, శ్రీకాకుళం జిల్లా
తలుపుదగ్గర పాటలు

ఇవి ముఖ్యముగా తలుపు దగ్గర ముఖా ముఖి జరిగిన సంవాదాలు పాటల రూపంలో ఉంటాయి. అందుకే వీటిని **తలుపుదగ్గర పాటలు** అంటారు. కొన్ని పద్యాలలో ఉన్నా గణవిభాజనకి లొంగవు కనుక వీటిని పాటలనే అంటారు.

సత్యభామ వాకిట శ్రీకృష్ణుడు నిలిచి తలుపు తీయమంటాడు. ఆమె ఖండిత నాయిక అయి **చక్కని దేహము నలిపెక్కినదేమోయి** అనీ **చిక్కని గోరులు కొనలు వంగెనేమొయి** అనీ నిలవదీస్తుంది. ఏవో కొంటి సమాధానలు చెబుతాడు స్వామి.

ఇంకో పాటలో సీతారాములకు తలుపు దగ్గర సంవాదము. అయితే సీత ఖండితనాయిక కాదు. ఆఅమ్మకు ఆఅయ్య సంగతంతా బాగా తెలుసును. కనక ఏదో వినోదానికి మాత్రమే అడ్డు ప్రశ్నలు వేస్తుంది. ఈ పాటలో చివ్వర **ధరణిలో శ్రీహరి దాసుల బ్రోచితే** అని కనబడుతుంది.

ఇంకో తలుపుదగ్గర పాట బాలకృష్ణ భామలకు సంవాదము. ఇందులోని భామ ప్రశ్నలలో గడుసుదనము పదునెక్కుతుంది. **చీరలు రవికలు చిత్రపటంబులు కొనితెచ్చితివే భామా** అని స్వామి అంటే, **చీరలు కలిగితే చెలియలవలువలు చేగోని పోదువటోయీ** అని అడుగుతుంది. **పాముపై పవళించెడి వారికి పరుపులెక్కడివి** అనీ, **అక్షయముగ గజ అశ్వములుంటే పక్షినెక్కుటనేమోయీ** అనీ **విప్రుని ధోవతికొంగున యటుకులు విప్పితివటే యేమోయీ** అనీ అల్లరి పెడుతతుంది.

ఇంకో తలుపుల పాట పార్వతి పరమేశ్వరుడు ల సంవాదము. **వరనవమణి కనకోజ్వల కనకకవాటము దియ్యవెగౌరీ** అని మహాఠీవిగా అడుగులు వేస్తూ ప్రారంభించింది. ఇది ఎవడొ ప్రౌఢకవి రచించి ఉంటాడు. "శఖిలోచనము, కలపము, చిలుకవజీరు" వంటి పదాలు కూడా ఇందులో ఉన్నాయి.

ఇంకో తలుపుల పాట శ్రీ వెంకటేశ్వరుడుకి అలమేలుమంగకూ సంవాదము. తన వంటిమీది చిన్నెలన్నింటికీ ఏదో సమాధానాలు చెప్పి, "భామరొనేనే మెరుగననుచు బల్ పామునైన బట్టెనే" అనీ "అతివల నెవ్వరి కలయలేదని అగ్ని నైన మింగినే" అనీ అంటాడు స్వామి. " వాటికంటె ప్రబుద్ధుడవు నీకు వాటివల్ల భయమేమి" అని అడ్డు సవాళ్ళు వేస్తుంది.

మనకింత వరకు లభించిన యక్షగానం లలో కందుకూరి రుద్రకవి (సా.శ. 1580-1620) సుగ్రీవవిజయము ప్రాచీనమైనది. కాని ఇందులో తలుపుదగ్గర పాటలు లేవు. కాని మిగతా యక్షగానంలలో గరుడాచల నాటకము, వల్లాపుర ఉషాపరిణయము, గౌరీశంకరవిలాసము, ఆండాళ్ చరిత్రము మొదలైన వాటిలలో ఈ పాటలు ఉన్నాయి.

తమిళములో యక్షగానములు లేవంటారు. తలుపుతెరిచేపాట ఈ తెలుగురచనలలో ప్రవేశించి చాలా మార్పులు చెందింది. ఈనాడు తెలుగులో తలుపుదగ్గరపాటలు చాలానే ఉన్నాయి. మొదట వీటిని ప్రచురించినవారు శ్రీ నందిరాజు చలపతిరావు గారు. వారు 1921లో ప్రచురించిన స్త్రీల పాటలు ఇవి ఉన్నాయి.

దేవాలయాలలో ఉత్సవ సమయాలలో వీటిని పాడుట పరిపాటి. ఈపాటలు చాలా మట్టుకు పున్నాగ రాగంలో ఉన్నాయి చాలా మట్టుకు. కొన్ని నాథనామక్రియలో ఉన్నాయి. ఈ రెంటికి మూర్ఛన ఒకటే గాని స్వరాలు తేడా ఉంటాయి. కాలక్రమాన ఈ పాటలలో దేవీ దేవరా అదృశ్యులై అన్నా చెల్లిళ్ళు, ముక్తికాంతా జీవులు, తారా చంద్రులు, ఉషా అనిరుద్ధులు, రతీదేవి, మన్మధుడు ప్రవేశించారు.

## మూలము

1954 భారతి మాస పత్రిక ఎడిషన్ 7.

వర్గం:జానపద సాహిత్యం
భూభ్రమణం

**భూభ్రమణం** అనగా భూమి తన చుట్టూ తాను తిరగడం. భూమి పశ్చిమం నుండి తూర్పు వైపుగా ప్రోగ్రేడ్ దిశలో తిరుగుతుంటుంది. ఉత్తర నక్షత్రం లేదా ధృవనక్షత్రము పొలారిస్ నుండి చూస్తే భూమి అపసవ్య దిశలో తిరుగుతుంటుంది. ఉత్తర ధ్రువాన్ని భౌగోళిక ఉత్తర ధ్రువం అని కూడా అంటారు. ఇది ఉత్తరార్ధగోళంలోని పాయింట్, ఇక్కడ భూమి భ్రమణాక్షం దాని ఉపరితలం కలుస్తుంది. ఈ పాయింట్ భూమి ఉత్తర అయస్కాంత ధ్రువానికి భిన్నమైనది. దక్షిణ ధృవం అనేది అంటార్కిటికాలో భ్రమణం భూ అక్షం దాని ఉపరితలం కలిసే మరొక పాయింట్. భూమి సూర్యునికి సంబంధించి 24 గంటల కొకసారి నక్షత్రాలకు సంబంధించి ప్రతి 23 గంటల 56 నిమిషాల 4 సెకన్లకు ఒకసారి గుండ్రంగా తిరుగుతుంది.

## గమనికలు

వర్గం:భూమి
గోల్డ్ పెంటాఫ్లోరైడ్

**గోల్డ్(V) ఫ్లోరైడ్/గోల్డ్ పెంటా ఫ్లోరైడ్** ఒక రసాయన సంయోగపదార్ధం. ఇది ఒక అకర్బన రసాయనపదార్ధం. బంగారం, ఫ్లోరిన్ మూలకాల పరమాణు సంయోగం వలన గోల్డ్(V) ఫ్లోరైడ్ ఏర్పడినది. ఈ ఫ్లోరైడ్ సమ్మేళనపదార్థంలో బంగారం అత్యంత ఎక్కువ స్థాయిలో, +5ఆక్సీకరణ స్థితిని పొంది ఉంది. ఎర్రని గోల్డ్(V) ఫ్లోరైడ్ ఘనపదార్థం హైడ్రోజన్ ఫ్లోరైడ్ లో కరుగుతుంది, కాని కరిగిన తరువాత ఈ ద్రవణాలు వియోగం చెంది, ఫ్లోరిన్ విడుదల అగును. గోల్డ్(V) ఫ్లోరైడ్/గోల్డ్ పెంటా ఫ్లోరైడ్ రసాయన సంకేత పదం Au2F10/ AuF5
## భౌతిక లక్షణాలు
గోల్డ్ పెంటా ఫ్లోరైడ్ ఒక అస్థిరమైన ఎర్రని ఘనపదార్థం. గోల్డ్ పెంటా ఫ్లోరైడ్ అణుభారం 291.959 గ్రాములు /మోల్. గోల్డ్ పెంటా ఫ్లోరైడ్ యొక్క ద్రవీభవన స్థానం 60&nbsp;°C (140&nbsp;°F; 333K, ఈ ఉష్ణోగ్రతవద్ద వియోగం చెందును. నీటిలో వియోగం చెందును.గోల్డ్(V) ఫ్లోరైడ్/గోల్డ్ పెంటా ఫ్లోరైడ్ ఒక శక్తివంతమైన/దృఢమైనటువంటి ఫ్లోరిన్ అయాన్ గ్రహీత(ion acceptor). అంటిమొని పెంటాక్సైడ్ కన్న ఎక్కువస్థాయిలో గోల్డ్(V) ఫ్లోరైడ్/గోల్డ్ పెంటాఫ్లోరైడ్, ఫ్లోరిన్ అయాన్‌ను స్వీకరిస్తుంది/గ్రహిస్తుంది.

## సంశ్లేషణ
ఆక్సిజన్, ఫ్లోరిన్ వాయుపూరిత వాతావరణప్రదేశంలో,370°Cవద్ద,8 అట్మాస్‌ఫియర్ వత్తిడి వద్ద బంగారాన్ని వేడి చెయ్యడం వలన డైఆక్సిజేనిల్ హెక్సాఫ్లోరో ఆరేట్(O2AuF6(s) ఏర్పడును.
:Au(s) + O2(g) + 3 F2(g) → O2AuF6(s)
ఇలా ఏర్పడిన డైఆక్సిజేనిల్ హెక్సాఫ్లోరోఆరేట్ లవణపదార్ధం 180 °Cవద్ద గోల్డ్(V) ఫ్లోరైడ్/గోల్డ్ పెంటాఫ్లోరైడ్‌ను ఏర్పరచును.
:2O2AuF6(s) → Au2F10 (s) + 2 O2(g) + F2(g)
క్రిప్టాన్ డైఫ్లోరైడ్ అత్యంత శక్తివంతమైన ఆక్సీకరణకారకం, ఫ్లోరినేటింగు కారకం.ఇది బంగారాన్ని, బంగారం యొక్క అతిఎక్కువ ఆక్సీకరణస్థితి అయిన +5 స్థితికి ఆక్సీకరిస్తుంది.
:7 KrF2 (g) + 2Au (s) → 2 KrF+AuF−6 (s) + 5 Kr (g)
KrF+AuF−6 అనునది 60°Cవద్ద గోల్డ్(V) ఫ్లోరైడ్/గోల్డ్ పెంటా ఫ్లోరైడ్, క్రిప్టాన్, ఫ్లోరిన్ వాయువులుగా వియోగం చెందును.
## ఇవికూడా చూడండి
*బంగారం
*ఫ్లోరిన్
## మూలాలు/అధారాలు

వర్గం:రసాయన పదార్థాలు
వర్గం:రసాయన శాస్త్రం
వర్గం:బంగారం సమ్మేళనాలు
వర్గం:అకర్బన సమ్మేళనాలు
గోల్డ్(I)క్లోరైడ్

**గోల్డ్(I) క్లోరైడ్** ఒక రసాయనిక సంయోగ పదార్థం.ఇది ఒక అకర్బన సంయోగపదార్థం. బంగారు లోహం, క్లోరిన్ వాయువుల పరమాణువుల సంయోగంవలన గోల్డ్ క్లోరైడ్ ఏర్పడినది.ఈ సమ్మేళనపదార్థం లోని మూలకాలలో బంగారం లోహం కాగా క్లోరిన్ అనునది వాయువు.ఈ సంయోగపదార్థం యొక్క సంకేతపదం AuCl. గోల్డ్(I) క్లోరైడ్ అనుపదంలో (I)అనునది, సమ్మేళనములోని బంగారం యొక్క ఆక్సిడేసన్/ ఆక్సీకరణ స్థితిని తెలుపుచున్నది.
## భౌతికలక్షణాలు
గోల్డ్(I) క్లోరైడ్ పసుపు రంగులో ఉన్న ఘనపదార్థం. గోల్డ్(I) క్లోరైడ్ అణుభారం 232.423 గ్రాములు/మోల్. సాధారణ ఉష్ణోగ్రత వద్ద (25&nbsp;°C) గోల్డ్(I) క్లోరైడ్ సాంద్రత 7.6 గ్రాములు/సెం.మీ 3.గోల్డ్(I)క్లోరైడ్ సంయోగపదార్థం ద్రవీభవన స్థానం 170&nbsp;°C (338&nbsp;°F; 443K)., గోల్డ్(I) క్లోరైడ్ బాష్పీభవన స్థానం 298&nbsp; °C (568&nbsp;°F; 571K).బాష్పీభవన ఉష్ణోగ్రత దగ్గర గోల్డ్(I) క్లోరైడ్ వియోగం చెందును. గోల్డ్(I) క్లోరైడ్ నీటిలో అత్యంత స్వల్ప ప్రమాణంలో కరుగును.హైడ్రోజన్ క్లోరైడ్(HCl),హైడ్రోజన్ బ్రోమైడ్(HBr) ఆర్గానిక్ ద్రావణాలలో(organic solvents)కరుగును.

## ఉత్పత్తి
గోల్డ్(III)క్లోరైడ్‌ను తాప/ఉష్ణ విమోచనం /విఘటన చెందించడం వలన గోల్డ్(I) క్లోరైడ్ ఏర్పడును.
## రసాయన చర్యలు
సాధారణ వాతావరణ పరిస్థితులలో(ambient conditions) గోల్డ్(I) క్లోరైడ్ సంయోగపదార్థం మెటాస్టేబుల్ గా ఉండును.గోల్డ్(I) క్లోరైడ్ సంయోగ పదార్థాన్ని నీటితో కలిపి వేడి చేసిన అసమతుల్యత వియోగం చెందిబంగారం, గోల్డ్(III) క్లోరైడ్ గా ఆటోరెడాక్స్ చర్య(autoredox )(అనగా చర్య వలన రసాయనపదార్థం క్షయికరన,,ఆక్సీకరణ చెందటం)వలన ఏర్పడును.
:3 AuCl → 2 Au + AuCl3
పొటాషియం బ్రోమైడ్ తో చర్య చెందటం వలన పొటాషియం అరిక్‌బ్రోమైడ్, పొటాషియం క్లోరైడ్ ఏర్పడి,బంగారం వేరు పడును.
:3 AuCl + 4 KBr → KAuBr4 + 2 Au + 3 KCl
## భద్రత/సురక్షత
గోల్డ్(I) క్లోరైడ్ సంయోగపదార్థం చర్మం లేదా కళ్ళను తాకిన ఇరిటేసన్/ప్రకోపం కల్గును. కడుపులోకి/ జీర్ణకోశంలోకి వెళ్ళిన మూత్రపిండాల నిర్వహణ పై ప్రభావంచూపి, నష్ట పరచును. రక్తం లోనితెల్ల రక్తకణాలు తెల్ల రక్తకణాల సంఖ్యను తగ్గించును.

## ఇవికూడా చూడండి
*బంగారు
*క్లోరిన్
## మూలాలు/ఆధారాలు

వర్గం:రసాయన పదార్థాలు
వర్గం:రసాయన శాస్త్రం
వర్గం:బంగారం సమ్మేళనాలు
వర్గం:అకర్బన సమ్మేళనాలు
ఆచార్య తిరుమల

**ఆచార్య తిరుమల** ప్రముఖ కవి. ఇతడు 1945లో రాజమండ్రిలో జన్మించాడు. పెంటపాడు, ఏలూరు, విశాఖపట్నం లలో చదువుకున్నాడు. హైదరాబాదులో ఒక ప్రైవేటు  ( శ్రీ చైతన్య కళాశాలలో, సుల్తాన్ బజార్, హైదరాబాద్
)  ఆంధ్రోపన్యాసకుడిగా పనిచేశాడు. వచన, పద్య, గేయకవిత్వాలు, నాటకము, విమర్శ, కథానిక ప్రక్రియలలో పాతికకు పైగా గ్రంథాలను వెలువరించాడు.కథానిలయం లో ఇతడి రచనలు లభ్యమవుతాయి. 

## రచనలు
# యమునాతటి
# కవి దర్శనం
# అమృత నేత్రాలు
# నవ్వుటద్దాలు
# చక్రధ్వజం
# యుగద్రష్ట
# తెలుగు తెమ్మెరలు
# శ్రీ రామనామసుధ
# కవితా కళ
# ఆధునిక కవిత - అభిప్రాయవేదిక (సంపాదకత్వం)
# పల్లవి
# హృదయభారతి
# స్వరవల్లరి
# గీతాభాషిణి
# రాగానందం
# గేయనందిని 
# రాళ్ళ గాజులు 
# చక్రార పంక్తి
# స్వేచ్ఛా భారతి
# వచన భగవద్గీత
# మాట్లాడే మల్లెలు
### లలిత గీతాలు
ఇతడు రచించిన లలితగీతాలు ఆకాశవాణి, దూరదర్శన్‌లలో ప్రసారమయ్యాయి. ఇతడు రచించిన కొన్ని లలితగీతాల వివరాలు:

## పురస్కారాలు
## బిరుదులు
* కవికౌస్తుభ
* సాహితీస్వరాట్
* మధురభారతి
## మూలాలు

వర్గం:1945 జననాలు
భ్రమణం

**భ్రమణం** అనగా భ్రమణం యొక్క కేంద్రం (లేదా పాయింట్) చుట్టూ ఒక వస్తువు యొక్క ఒక వృత్తాకార గమనము. ఒక త్రిమితీయ వస్తువు ఎల్లప్పుడూ భ్రమణ అక్షమనే ఒక ఊహాత్మక రేఖ చుట్టూ తిరుగుతుంటుంది. అక్షం ద్రవ్యరాశి శరీరం యొక్క కేంద్రకం గుండా వెళ్ళినట్లయితే, ఈ శరీరం తనంతట తనపై తిరగడమని, లేదా స్పిన్ అని చెబుతారు. బాహ్య పాయింట్ గురించి భ్రమణం ఉదా: సూర్యునితో భూమిని పరిభ్రమణం లేదా కక్ష్యాభ్రమణం అంటారు, సాధారణంగా గురుత్వాకర్షణ ప్రభావంతో ఇది ఏర్పడుతుంది.

## భూభ్రమణం
భూభ్రమణం అనగా భూ గ్రహం తన యొక్క యొక్క అక్షం చుట్టూ భ్రమణం చెందటం. భూమి పశ్చిమం నుండి తూర్పు వైపుగా తిరుగుతుంటుంది. ఉత్తర నక్షత్రం లేదా ధృవనక్షత్రము పొలారిస్ నుండి చూస్తే భూమి అపసవ్య దిశలో తిరుగుతుంటుంది. ఉత్తర ధ్రువం, జాగ్రఫిక్ ఉత్తర ధ్రువం లేదా అధిభౌతిక ఉత్తర ధ్రువం అని కూడా పిలవబడుతుంది, ఇది ఉత్తరపు అర్ధగోళంలోని పాయింట్, ఇక్కడ భూమి యొక్క భ్రమణ అక్షం దాని ఉపరితలం కలుస్తుంది. ఈ పాయింట్ భూమి యొక్క ఉత్తర అయస్కాంత ధ్రువమునకు భిన్నమైనది. దక్షిణ ధృవం అనేది అంటార్కిటికాలో భ్రమణము యొక్క భూ అక్షం దాని ఉపరితలం కలిసే మరొక పాయింట్. భూమి సూర్యునికి సంబంధించి 24 గంటల కొకసారి, నక్షత్రాలకు సంబంధించి ప్రతి ఒకసారి 23 గంటల 56 నిమిషాల 4 సెకన్లకు గుండ్రంగా తిరుగుతుంది.

వర్గం:భ్రమణం
అఘోరా

**అఘోరా ** శైవ సాధువులలో ఒక రకమైన సన్యాసులు. అఘోరాల జీవనసరళి, ఆచార వ్యవహారాలు మిక్కిలి భయానకంగా ఉంటాయి.

సభ్యసమాజానికి దూరంగా ఉండటం వలన, సన్యాసం వలన, వీరు చేసే తపస్సుల వలన రోగాలను నయం చేసే మంత్రశక్తులు ఉన్నాయనే నమ్మకం గ్రామీణ ప్రజలలో ఉంది.

## జీవన శైలి/ఆచార వ్యవహారాలు/సాంప్రదాయాలు
* శ్మశానాలలో జీవించటం
* పాడుబడ్డ భవనాలలో జీవించటం, పూజలు, ప్రాణాయమాలు, తపస్సులు అందులోనే నిర్వహించటం
* కాలిన శవాల బూడిదను విభూతిగా పరిగణించి, ఒళ్ళంతా రాసుకోవటం
* పుర్రెను ఆహారంగా స్వీకరించే పాత్రగా వినియోగించటం, అదే పుర్రెలో (కుక్క వంటి) జంతువులకు కూడా ఆహారదానం చేయటం
* పొడవాటి ఎముకలను దండంగా వినియోగించటం
* మానవ కళేబరాలను ఆహారంగా భుజించటం 
* శవాలతో సంభోగించటం
- వంటి విపరీత చర్యలు వీరి సంప్రదాయాలలో భాగాలు. శివుడు, పలు ఇతర దేవతలు పుర్రె, ఎముకలను ధరించినట్లు వీరు కూడా ధరిస్తారు. వీరి విపరీతమైన పోకడల వలన సామాన్య హిందువులు వీరిని వ్యతిరేకిస్తారు.

వర్గం:వామాచారం
వర్గం:శైవం
వాసిరెడ్డి ప్రదీప్ శక్తి

**వాసిరెడ్డి ప్రదీప్ శక్తి** సినిమా నటుడు, దర్శకుడు, వ్యాపారవేత్త. నాయకుడు(1987) సినిమాలో కరడుగట్టిన పోలీస్ అధికారి పాత్రతో పాపులర్ అయిన ఈయన పలు సినిమాల్లో ప్రతినాయక పాత్రలలోను, హాస్య పాత్రలలోను రాణించాడు. సినిమా రంగంలో అవకాశాలు బాగానే ఉన్న తరుణంలో 1993లోనే నటనకు స్వస్తిచెప్పి అమెరికాలోని న్యూయార్క్ లో హోటల్ వ్యాపారం ప్రారంభించాడు
## విశేషాలు
ఇతడు గుంటూరులోని లక్ష్మీపురానికి చెందినవాడు.ఇతని తల్లి దండ్రులు సీతాదేవి, నాగేశ్వరరావు. తండ్రి గుంటూరులో డాక్టర్‌గా పనిచేశాడు. ఇతడు పి.యు.సి వరకు చదువుకున్నాడు. మద్రాసులోని ఫిల్మ్‌ ఇన్‌స్టిట్యూట్‌లో మొదటి బ్యాచ్‌లో నటనలో శిక్షణ పొందాడు. అంతులేని కథ సినిమాలో బస్ కండక్టర్‌గా మొదటిసారి తెరమీద కనిపించాడు. తరువాత కొన్ని సినిమాలకు కెమెరా అసిస్టెంట్‌గా పనిచేశాడు. నాయకుడు సినిమాలో క్రూరమైన ఇన్‌స్పెక్టర్ పాత్రలో నటించడంతో అతనికి తెలుగు, తమిళ, కన్నడ, మలయాళ చిత్రాలలో వరుసగా ఇన్‌స్పెక్టర్ పాత్రలే లభించాయి. దానితో విసుగు చెంది వంశీ లేడీస్ టైలర్ చిత్రంతో హాస్యపాత్రలను ధరించడం మొదలు పెట్టాడు. ఇతడు సుమారు 170 చిత్రాలలో నటించాడు. రొటీన్ పాత్రలతో విసుగు చెంది నటనారంగాన్ని వదలుకొని 1990లలో అమెరికాలోని న్యూజెర్సీలో హోటల్ వ్యాపారంలో స్థిరపడ్డాడు. చింతకాయల రవితో సినిమాలలో పునఃప్రవేశం చేశాడు. ఇతడు చివరగా సుబ్రమణ్యం ఫర్ సేల్ సినిమాలో నటించాడు. ఇతడు కలియుగ విశ్వామిత్ర సినిమాకు దర్శకత్వం కూడా వహించాడు.

## తెలుగు సినిమాల జాబితా
* అంతులేని కథ(1976)
* ఆలాపన (1985)
* లేడీస్ టైలర్ (1985)
* నాయకుడు (1987)
* చెట్టుకింద ప్లీడరు (1989)
* ప్రేమ (1989)
* అగ్గిరాముడు(1990)
* అన్న-తమ్ముడు(1990)
* ఏప్రిల్ 1 విడుదల (1991)
* చిత్రం భళారే విచిత్రం(1991)
* గుణ(1991)
* శ్రీ ఏడుకొండలస్వామి (1991)
* చక్రవ్యూహం(1992)
* బ్రహ్మ (1992)
* పరుగో పరుగు (1994)
* చింతకాయల రవి (2008)
* గోపి గోపిక గోదావరి (2009)
* సుబ్రహ్మణ్యం ఫర్ సేల్ (2015)

## మరణం
ఇతడు 2016, ఫిబ్రవరి 20న అమెరికాలో గుండెపోటుతో కన్నుమూశాడు.
## మూలాలు

## బయటి లింకులు
* ఇంటర్నెట్ మూవీ డాటాబేస్‌లో ప్రదీప్ శక్తి పేజీ

వర్గం:తెలుగు సినిమా నటులు
వర్గం:తెలుగు సినిమా ప్రతినాయకులు
వర్గం:తెలుగు సినిమా హాస్యనటులు
వర్గం:2016 మరణాలు
మహాభాష్యం చిత్తరంజన్

**మహాభాష్యం చిత్తరంజన్** (1938 ఆగస్టు 25 - 2023 జూలై 21) ప్రముఖ లలిత గీతాల రచయిత, సంగీత దర్శకుడు. ఆయన ఆల్ ఇండియా రేడియోలో చాలాకాలం పనిచేశాడు. ఆకాశవాణిలో ప్రసారమైన అనేక లలితగీతాలకు స్వరకల్పన చేశాడు.

ఎనిమిదేళ్ల వయసు నుంచి నిజాం ప్రభుత్వ హయాంలోని దక్కన్‌ రేడియోలో పాడటం మొదలుపెట్టిన ఆయన ఆరు దశాబ్దాలకు పైగా లలిత సంగీతానికి సేవలందించాడు. 1972లో ఆలిండియా రేడియోలో ‘ఏ’ గ్రేడ్‌ గాయకుడిగా గుర్తింపు పొందాడు. 2008లో ఆంధ్రప్రదేశ్‌ సాంస్కృతిక మండలి ఆయనను కళారత్న బిరుదుతో సత్కరించింది.

## రచనలు
ఇతడు వెలువరించిన పుస్తకాలు:
# లలిత సంగీతం: 80 సంగీత సారస్వత మలయమారుతాలు
# లలిత సంగీత సౌరభం
# శ్రీ చిత్తరంజనం: కీర్తనలు, లలిత భక్తి గీతాలు, మంగళహారతులు
## లలిత గీతాలు
ఇతడు స్వరపరచిన లలిత గీతాల జాబితా:

## మరణం
85 ఏళ్ల మహాభాష్యం చిత్తరంజన్‌ 2023 జూలై  21న హైదరాబాద్‌లో కన్నుమూశారు. ఆయన భార్య డా.పద్మిని, పెద్ద కుమార్తె విజయలక్ష్మి దేశికన్‌, రెండో కుమార్తె వందన పవన్‌ గతంలోనే మృతిచెందారు.

## మూలాలు
వర్గం:ఆకాశవాణి కళాకారులు
వర్గం:సంగీతకారులు
వర్గం:1938 జననాలు
వర్గం:2023 మరణాలు
గోల్డ్(I,III)క్లోరైడ్

**గోల్డ్(I,III)క్లోరైడ్** ఒక రసాయన సమ్మేళనం.ఇది ఒక అకర్బన రసాయన సమ్మేళనం.బంగారం, క్లోరిన్ మూలకాల పరమాణువు ల సంయోగం వలన గోల్డ్ (I,III)క్లోరైడ్ ఏర్పడినది.
గోల్డ్ (I,III) క్లోరైడ్ సంయోగ పదార్థం యొక్క రసాయనిక సంకేత పదం Au4Cl8. గోల్డ్ (I,III)క్లోరైడ్ ఒక మిశ్రమ సంయోగపదార్థానికి ఉదాహరణ.ఎందుకనగా గోల్డ్ (I,III)క్లోరైడ్ అణువులోని బంగారం రెండు ఆక్సీకరణస్థితులలో బంధాన్ని కల్గిఉన్నది. ఒకటి స్క్వేర్ ప్లానర్ గోల్డ్(III), ఇంకోటి ఇంచుముంచు లీనియర్ గోల్డ్(I).గోల్డ్ (I,III) క్లోరైడ్ కాంతి సంవేదక/ గ్రాహకం (photosensitive)కావున, దీనిని చాలా జాగ్రత్తగా ఉపయోగించ వలసిఉన్నది. అంతే కాకుండా గాలి, తేమతో కూడా చాలా సున్నితంగా స్పందించే (సెన్సిటివ్ గా ప్రవర్తించు)గుణం కలిగి ఉంది.
## భౌతిక లక్షణాలు
గోల్డ్ (I,III)క్లోరైడ్ నల్లని స్పటికరూప ఘనపదార్థం. గోల్డ్ (I,III)క్లోరైడ్ అణుభారం 1071.490 గ్రాములు/మోల్.2

## సంశ్లేషణ
గోల్డ్ (III)క్లోరైడ్ తో గోల్డ్ కార్బోనైల్ ను చర్య జరిపించి గోల్డ్ (I,III)క్లోరైడ్ సంయోగ పదార్థాన్ని ఉత్పత్తి చెయ్యవచ్చును.లేదా గదిఉష్ణోగ్రత వద్ద థైనోల్ క్లోరైడ్‌లో గోల్డ్(III)క్లోరైడ్, కార్బన్ మొనాక్సైడ్ చర్య వలన గోల్డ్ (I,III)క్లోరైడ్ సంయోగ పదార్థాన్ని ఉత్పత్తి చెయ్యవచ్చును  .
:Au2(CO)Cl4 + Au2Cl6 → COCl2 + Au4Cl8
:2 Au2Cl6 + 2 CO → Au4Cl8 + 2 COCl2

## సంయోగ పదార్థా నిర్మాణం-గుణాలు
క్లోరిన్–గోల్డ్-క్లోరిన్(Cl-Au-Cl)ల బంధ కోణం 175.0°(ఆదర్శ బంధ కోణానికి దగ్గరగా విలువ కల్గి ఉన్నది).సరాసరి బంధ పొడవు/దూరం 2.30 Å..
## ఇవికూడాచూడండి
*బంగారం
*క్లోరిన్
## మూలాలు/ఆధారాలు

వర్గం:రసాయన పదార్థాలు
వర్గం:రసాయన శాస్త్రం
వర్గం:బంగారం సమ్మేళనాలు
వర్గం:అకర్బన సమ్మేళనాలు
అమెథిస్ట్

**అమెథిస్ట్** లేదా **గరుడపచ్చ** అనేది స్పటికం యొక్క ఉదా రంగు రకం, తరచుగా దీనిని నగలలో ఉపయోగిస్తారు. దీని పేరు "నిషా కాని" అని అర్థానిచ్చే పురాతన గ్రీకు పదం *ἀ* *a-* ("కాని"), *μέθυστος* *méthystos* ("నిషా") నుండి వచ్చింది. ఈ రాయి త్రాగుడు నుంచి తన యజమానిని రక్షిస్తుందనే నమ్మకానికి ఒక సూచన. పురాతన గ్రీకులు అమెథిస్ట్ ను ధరించారు, ఇవి నిషాను నిరోధిస్తుందనే విశ్వాసంతో త్రాగుడు పాత్రలకు అలంకరించబడినవి. ఇది స్పటికం యొక్క అనేక రూపాలలో ఒకటి. అమెథిస్ట్ ఒక పాక్షిక విలువ గల రాయి, సంప్రదాయకంగా ఫిబ్రవరి నెలలో పుట్టిన వారి జన్మరత్నం.

## చిత్రమాలిక

File:Facet Cut Amethyst.jpg|అనేకముఖముల అమెథిస్ట్
File:Amethyst close cropped.jpg|ఎమెరాల్ద్ కట్ అమెథిస్ట్


వర్గం:స్పటిక రకాలు
తెలుగు సినిమాలు 2016

# అబ్బాయితో అమ్మాయి
# ఎక్స్‌ప్రెస్ రాజా
# డిక్టేటర్
# తస్కర
# నాన్నకు ప్రేమతో
# నేను శైలజ
# పాకశాల
# కవ్వింత
# కిల్లింగ్ వీరప్పన్
# సర్దార్ గబ్బర్ సింగ్
# సోగ్గాడే చిన్నినాయనా
# కృష్ణ గాడి వీర ప్రేమ గాథ
# స్పీడున్నోడు
# కృష్ణాష్టమి
# మలుపు
# అమ్మాయిగోల శ్రీకృష్ణలీల
# వీరి వీరి గుమ్మడి పండు
# 21st
# ఊపిరి
# సీతమ్మ అందాలు రామయ్య సిత్రాలు
# శౌర్య
# అ ఆ
# సరైనోడు
# క్షణం
# మనఊరి రామాయణం
# అర్ధనారి
# కారందోశ
# ఇంట్లో దెయ్యం నాకేం భయం
# జానకి రాముడు
# పిట్టగోడ
# మీకు మీరే మాకు మేమే
# సీసా
# తులసీదళం
#రైల్
## మూలాలు

వర్గం:2016 తెలుగు సినిమాలు
వర్గం:తెలుగు సినిమాలు
వర్గం:2016
సురేష్ అద్వానీ

**డా. సురేష్ అద్వానీ** (**Suresh H Advani**) ప్రముఖ భారతీయ వైద్యుడు, క్యాన్సర్ నిపుణుడు. ఇతడు రక్తంలోని మూలకణాల మార్పిడి (Hematopoietic stem cell transplantation) గురించి విశేష కృషిచేశారు. భారత ప్రభుత్వం ఇతని వైద్య సేవలకు పద్మభూషణ్ పురస్కారంతో గౌరవించింది.

వీరు 8 సంవత్సరాల వయసులోనే పోలియో వ్యాధి బారిన పడినా, చక్రాలకుర్చీ తోనే గ్రాంట్ వైద్యకళాశాలలో పట్టాపొంది ఆంకాలజీలో మాస్టర్స్ డిగ్రీ సంపాదించారు.   
ఆ పిదప మూలకణాల మార్పిడి గురించి వాషింగ్టన్ లోని ఫ్రెడ్ హచిన్సన్ కాన్సర్ పరిశోధనా కేంద్రం (Fred Hutchinson Cancer Research Center)లో పరిశోధనలు జరిపారు.

## గౌరవ సత్కారాలు
*రాష్ట్రీయ క్రాంతివీర్ పురస్కారం, ఉజ్జయినీ (2014)
*భారత ప్రభుత్వం నుండి 2002లో పద్మశ్రీ పురస్కారం, 2012లో పద్మభూషణ పురస్కారం తో గౌరవించబడ్డారు.
*మెడికల్ కౌన్సిల్ ఆఫ్ ఇండియా నుండి 2005 లో బి.సి.రాయ్ జాతీయ పురస్కారం పొందారు. 
*హార్వర్డ్ అంతర్జాతీయ వైద్యసంస్థ నుండి ఆంకాలజీలో జీవిత సాఫల్య పురస్కారం (2005) పొందారు.
*వైద్యశాస్త్రంలో విశేషసేవలకు గాను ధన్వంతరీ పురస్కారం (2002) పొందారు.

## మూలాలు

వర్గం:వికలాంగులు
వర్గం:పద్మశ్రీ పురస్కార గ్రహీతలు
వర్గం:డా.బి.సి.రాయ్ పురస్కార గ్రహీతలు
వర్గం:వైద్యరంగంలో పద్మభూషణ పురస్కార గ్రహీతలు
స్నెల్లెన్ చార్ట్

**స్నెల్లెన్ చార్ట్** అనేది దృష్టి తీవ్రతను కొలవటానికి ఉపయోగించే ఒక కన్ను చార్ట్. డచ్ నేత్ర వైద్యులు హెర్మన్ స్నెల్లెన్ 1862 లో ఈ చార్టు అభివృద్ధి పరచటం వలన వీటికి తరువాత స్నెల్లెన్ చార్టులు అని నామకరణం చేయటం జరిగింది. అనేక మంది నేత్ర వైద్యులు, దృష్టి శాస్త్రవేత్తలు ఇప్పుడు లాగ్‌మార్ చార్ట్ అని పిలవబడే మెరుగుపరచబడిన చార్టును ఉపయోగిస్తున్నారు. 

## చరిత్ర
5 × 5 యూనిట్ గ్రిడ్ ఆధారంగా చిహ్నాలను ఉపయోగించి స్నెలెన్ ఈ చార్టులను అభివృద్ధి చేశాడు. 1861 లో అభివృద్ధి చేసిన ప్రయోగాత్మక పటాల్లో నైరూప్య చిహ్నాలను ఉపయోగించాడు.  1862 లో ప్రచురించబడిన స్నెల్లెన్ పటాల్లో 5 × 5 గ్రిడ్‌లో ఆల్ఫాన్యూమరిక్ క్యాపిటల్ అక్షరాలను ఉపయోగించాడు. అసలు చార్టులో A, C, E, G, L, N, P, R, T, 5, V, Z, B, D, 4, F, H, K, O, S, 3, U, Y, A, C, E, G, L, 2. అనేవి ఉంటాయి 

## వివరణ
సాధారణ స్నెల్లెన్ చార్ట్ పదకొండు పంక్తుల పెద్దబడి (క్యాపిటల్ అక్షరాలు) లోని అక్షరాలతో ముద్రించబడుతుంది. మొదటి పంక్తిలో చాలా పెద్ద అక్షరం ఉంటుంది, ఇది అనేక అక్షరాలలో ఒకటి కావచ్చు, ఉదాహరణకు E, H, లేదా N. తరువాతి వరుసలలోని అక్షరాల పరిమాణం తగ్గుతూ అక్షరాల సంఖ్య పెరుగుతూంటుంది. పరీక్ష చేస్తున్న వ్యక్తి 6 మీటర్లు లేదా 20 అడుగుల దూరం నుండి ఒక కన్నును మూసి ఉంచి, అన్నిటికంటే పైన్న వరుసతో మొదలుపెట్టి ప్రతి అడ్డు వరుస లోని అక్షరాలను బిగ్గరగా చదువుతాడు. కచ్చితంగా చదవగలిగే అతిచిన్న వరుస ఆ కంటిలోని దృశ్య తీక్షణతను సూచిస్తుంది. అక్యూటీ చార్టులోని చిహ్నాలను అధికారికంగా "ఆప్టోటైప్స్" అని పిలుస్తారు. సాంప్రదాయ స్నెల్లెన్ చార్ట్ విషయంలో, ఆప్టోటైప్‌లు బ్లాక్ అక్షరాల రూపాన్ని కలిగి ఉంటాయి. వాటిని అక్షరాలుగా చూడటానికీ, చదవడానికీ ఉద్దేశించబడ్డాయి. అయితే, అవి ఏ సాధారణ టైపోగ్రాఫర్ ఫాంట్ నుండి వచ్చిన అక్షరాలు కాదు. వాటికి ప్రత్యేకమైన, సరళమైన జ్యామితి ఉంది.

## మూలాలు

వర్గం:వైద్య పరీక్షలు
వర్గం:నేత్ర వైద్యం
సి. కాశీం

**ఆచార్య చింతకింది కాశీం.** తెలంగాణ ప్రాంతానికి చెందిన విప్లవకవి, సాహిత్య విమర్శకులు. వృత్తిరీత్యా తెలుగు శాఖ, ఉస్మానియా విశ్వవిద్యాలయం లో ఆచార్యులు. ప్రస్తుతం ఆర్ట్స్ అండ్ సోషల్ సైన్సెస్ కళాశాల ప్రధానాచార్యులుగా బాధ్యతలు నిర్వర్తిస్తున్నారు. విప్లవ రచయితల సంఘంలో క్రియాశీల బాధ్యులు. తెలంగాణ ఉద్యమంలోనూ గణనీయమైన పాత్ర పోషించారు. ఊరూరా తన ఉపన్యాసాలతో ఉద్యమానికి ఊపిరి పోశారు. అతను సైద్ధాంతిక రాజకీయ విశ్లేషణలనందించిన మేథావి, వక్త మరియు రచయిత  .

## స్వస్థలం
నాగర్ కర్నూల్ జిల్లాలోని అచ్చంపేట ప్రాంతానికి చెందిన నిరుపేద దళిత కుటుంబంలో జన్మించారు. విప్లవం ద్వారా సామాజిక మార్పు సాధ్యమనే దృక్పథంతో ప్రజాస్వామిక తెలంగాణను కోరుకున్నారు. అతను సంపాదకత్వం వహిస్తున్న "నడుస్తున్న తెలంగాణ" మాసపత్రిక తెలంగాణలో బలమైన ప్రతిపక్ష గొంతుగా నిలిచింది. ఇంకా ఈ పత్రిక యూజిసి వారి కేర్లిస్ట్ జాబితా లో ఉంది .

## వృత్తి జీవితం
కాశీం మొదట్లో హైదరాబాద్లోని ఆంధ్ర సారస్వత పరిషత్లో తెలుగు ఆచార్యులుగా పనిచేశారు. తర్వాత హైదరాబాద్‌లోని నిజాం కళాశాలలో తెలుగు ఆచార్యులుగా పని చేసారు. తర్వాత ఉస్మానియా యూనివర్సిటీలో తెలుగు శాఖ అధ్యక్షులుగా, పని చేశారు . ప్రస్తుతం ఆర్ట్స్ కాలేజి ప్రిన్సిపల్ గా పని చేస్తున్నారు. ఇంకా ఆర్ట్స్ కాలేజీ లోని అనేక శాఖలకు శాఖాధిపతిగా  ఉన్నారు .
## రచనలు
# పొలమారిన పాలమూరు (దీర్ఘ కవిత)
#గుత్తికొండ (దీర్ఘ కవిత)
# నేను తెలంగాణోన్ని మాట్లాడుతున్నా (వ్యాసాలు)
# తెలంగాణ ఉద్యమాలు-పాట (వ్యాసాలు)
# తెలంగాణ సాహిత్య వ్యాసాలు
#కాశీం కవిత్వం
#తెలంగాణ సాహిత్య వ్యాసాలు
#మానాల (దీర్ఘ కవిత)
#వర్గీకరణ  నాలుగు వ్యాసాలు
#ఆంధ్రప్రదేశ్ ఏర్పాటు - విద్రోహ రాజకీయాలు (వ్యాసాలు)
#ప్రపంచీకరణ వ్యతిరేక సాహిత్యం (పి.హెచ్.డి సిద్ధాంత గ్రంథం)
#ప్రపంచీకరణ వ్యతిరేక కవిత్వం (ఎం.ఫిల్ పరిశోధనా పత్రం)

'పొలమారిన పాలమూరు ' రచనను 2003 లో వెలువరించారు. ఇది పాలమూరు జిల్లాలోని తీవ్రమైన కరువు నేపథ్యంలో వెలువరించిన దీర్ఘకవిత. 2003 లో పాలమూరు జిల్లా కరువు వ్యతిరేక పోరాట కమిటి ఆధ్వర్యంలో మహబూబ్ నగర్‌లోని టౌన్ హాలులో నిర్వహించిన 'పాలమూరు గోస ' కవి, గాయక సమ్మేళనంలో ఆవిష్కరించి, తన గొంతుకను వినిపించారు.
### కాశీం కవిత్వంపై వ్యాఖ్యలు
కాశీం కవిత్వంపై పలువురు రచయితలు, ఆయన ఉద్యమ సహచరులు పలు వ్యాఖ్యానాలు చేశారు. వాటిలో కొన్ని...
:* "*కాశీం కవిత్వం సహజంగా కురిసే వర్షంలా ఉంటుంది. పారే నదిలా ఉంటుంది. మొలకెత్తే విత్తనంలా ఉంటుంది. పంటపొలం లా ఉంటుంది. ఆయన కవిత్వంలో తేమ ఎక్కువ." - [[నాళేశ్వరం శంకరం]]*
:* "*అతని జీవితమే అతన్ని ఇంతటి స్థాయికి తెచ్చింది." - [[ఎండ్లూరి సుధాకర్]]*
:* *"ఆయన కవిత్వంలో అడుగుపెడితే అక్షరాలు తిరగబడుతున్న అలజడినీ, ఇగం పట్టిన పనిముట్టు మంట కాగుతున్న ఇగురం ధ్వనిస్తుంది. ఆయన అనుభవం మన అనుభవంలోకి కవిత్వం ద్వారా ప్రవేశింపగలిగాడు. - [[నందిని సిధారెడ్డి]]*
:* *"కాశీం కవిత్వంలో ప్రకృతిలో బీభత్సమూ, సౌందర్యమూ కలనేతగా కనిపించే దృశ్యాల వలే ఆయన కవనాక్షరం రూపుదిద్దుకుంటుంది." -[[వరవరరావు]]*
## అరెస్టు
హైదరాబాద్‌లోని ఉస్మానియా యూనివర్సిటీలో తెలుగు ప్రొఫెసర్‌గా పనిచేస్తున్న చింతకింది కాసింను సీపీఐ (మావోయిస్ట్)తో సంబంధాలు కలిగి ఉన్నారని, పట్టణ ప్రాంతాల్లో మావోయిస్టు భావజాలాన్ని ప్రచారం చేశారనే ఆరోపణలపై తెలంగాణ పోలీసులు 2020 జనవరి 18న అరెస్టు చేశారు.ప్రస్తుతం కండిషన్ బెయిల్ పై ఉన్నారు .

## మూలాలు

## బయటి లంకెలు

వర్గం:విప్లవ రచయితలు
వర్గం:తెలంగాణ కవులు
గద్దె లింగయ్య

**గద్దె లింగయ్య** ప్రముఖ స్వాతంత్ర్య సమరయోధుడు. బహు గ్రంథకర్త. అనువాదకుడు. ఇతడు కృష్ణా జిల్లా, పెదపారుపూడి మండలానికి చెందిన ఎలమర్రు గ్రామంలో నివసించాడు. 1931లో ఆదర్శ గ్రంథమండలిని నెలకొల్పాడు. ఇతడు స్వాతంత్ర్య సంగ్రామంలో అరెస్టు కాబడి రాజమండ్రి, కడలూరు జైళ్లలో ఆరునెలలు శిక్ష అనుభవించాడు. ఇతడు పడవలపై అచ్చుయంత్రాలను అమర్చి రహస్యంగా పుస్తకాలు, కరపత్రాలు ప్రచురించి స్వాతంత్ర్యోద్యమానికి ఎంతగానో పాటుపడ్డాడు. ఇతడు ప్రభ అనే మాసపత్రికను 1935లో ప్రారంభించి దానికి సంపాదకుడిగా వ్యవహరించాడు. ఈ పత్రిక ఆంధ్రప్రాంతంలో తొలి కమ్యూనిస్టు ఉద్యమ పత్రిక. ఇతని జ్ఞాపకార్థం విజయవాడలో ఒక గ్రంథాలయానికి గద్దెలింగయ్య గ్రంథాలయం అనే పేరును పెట్టారు. హర్యానా రాష్ట్రంలో ఇతని పేరుమీద లింగయ్య యూనివర్శిటీ నెలకొల్పబడి ఉంది. విజయవాడ సమీపంలోని నున్న గ్రామంలో లింగయ్యాస్ ఇన్‌స్టిట్యూట్ ఆఫ్ మేనేజ్‌మెంట్ అండ్ టెక్నాలజీ ఇతని పేరుమీదనే ఉంది. 
## రచనలు
# విప్లవ వీరులు
# విప్లవ యుగము
# ముగ్గురు మిత్రులు
# దేవీ జోన్
# సింహ సేనాపతి (అనువాదం. మూలం: రాహుల్ సాంకృత్యాయన్)
# గర్వ భంగము
# డివెలరా
# హరిలక్ష్మి (అనువాదం. మూలం: శరత్)
# కమ్యూనిస్టులు : కాంగ్రెసు
# రమ (అనువాదం. మూలం: శరత్) 

## మూలాలు

వర్గం:కృష్ణా జిల్లా స్వాతంత్ర్య సమర యోధులు
వర్గం:తెలుగు రచయితలు
వర్గం:తెలుగు అనువాదకులు
వర్గం:1910 జననాలు
వర్గం:1962 మరణాలు
వర్గం:కృష్ణా జిల్లా రచయితలు
వర్గం:కృష్ణా జిల్లా పాత్రికేయులు
వర్గం:కృష్ణా జిల్లా అనువాద రచయితలు
సి.ధర్మారావు

**చలమాల ధర్మారావు** (మార్చి 30, 1934 - మార్చి 19, 2013) తెలుగు భాషోద్యమ నాయకుడు, ప్రముఖ గాంధేయవాది.

## జీవిత విశేషాలు
సి ధర్మారావుగా అందరికీ సుపరిచితుడైన ఈయన కృష్ణా జిల్లా, ఉంగుటూరు మండలం, పెద్ద అవుటపల్లి గ్రామంలో 1934, మార్చి 30వ తేదీన జన్మించాడు. గన్నవరం హైస్కూలు, ఏలూరు కాలేజీ, ఆంధ్ర, ఉస్మానియా విశ్వవిద్యాలయాల్లో ఈయన విద్యాభ్యాసం సాగింది. ఈయన ఆంధ్రప్రదేశ్ రాష్ట్ర సచివాలయంలో పనిచేశాడు. అధికార భాషా సంఘం కార్యదర్శిగా పనిచేశాడు. నడుస్తున్న చరిత్ర, ఆవలి తీరం అనే పత్రికలకు సంపాదకుడిగా వ్యవహరించాడు. సచివాలయంలో పనిచేసినప్పుడు కళానికేతన్ అనే సంస్థను స్థాపించి, ఎన్నో నాటకాలు, సాహిత్య ప్రదర్శనలు చేశాడు. 'జనహిత’ అనే సంస్థ స్థాపించి దానికి కార్యదర్శిగా పనిచేశాడు.

## రచనలు
కాలమిస్టుగా, వ్యాసకర్తగా తెలుగు పత్రికా ప్రపంచంలో ఈయన చిరపరిచితుడు. జనహిత సంస్థ తరఫున ఈయన 1990లో 103 మంచి తెలుగు పుస్తకాల జాబితాను రూపొందించాడు.
ఈయన ప్రకటించిన గ్రంథాలలో కొన్ని:
# రవ్వలుపువ్వులు
# ప్రేమించుకుందాం రండి
# అధికార భాష తీరు తెన్నులు...
# గోరాశాస్త్రి షష్టిపూర్తి ప్రత్యేక సంచిక 
# ఇస్మాయిల్ షష్టిపూర్తి ప్రత్యేక సంచిక 
# ఎ.ఆర్. కృష్ణ షష్టిపూర్తి ప్రత్యేక సంచిక
# మనస్వి చలం శత జయంతి సంఘం ప్రత్యేక సంచిక

## నటనారంగం
ఇతడు నటుడిగా కూడా రాణించాడు. సినిమా పిచ్చోడు అనే చిత్రంలో హీరోగా నటించాడు. హరివిల్లు అనే సినిమాలో ఒక చిన్నపాత్రను పోషించాడు.

## మరణం
ఈయన 2013, మార్చి 19న హైదరాబాదులో మరణించాడు.

## మూలాలు

వర్గం:1934 జననాలు
వర్గం:తెలుగు రచయితలు
వర్గం:2013 మరణాలు
కొత్తూరు (రాచర్ల)

**కొత్తూరు** , మార్కాపురం జిల్లా రాచర్ల మండలానికి చెందిన  రెవెన్యూయేతర గ్రామం.

ఇది ఆకవీడు పంచాయతీ పరిధిలోకి వస్తుంది. ఇది ఆంధ్రా ప్రాంతానికి చెందినది. ఇది జిల్లా హెడ్ క్వార్టర్స్ ఒంగోలు నుండి పశ్చిమాన 137 కిమీ దూరంలో ఉంది. రాచర్ల నుండి 14 కి.మీ. తెలంగాణ రాజధాని హైదరాబాద్ నుండి 243 కి.మీ దూరంలో ఉంది.

కొత్తూరు పిన్ కోడ్ 523372,  పోస్టల్ ప్రధాన కార్యాలయం తురిమెల్ల.

కొత్తూరు చుట్టూ ఉత్తరం వైపు అర్ధవీడు మండలం, తూర్పు వైపు కుంబం మండలం, తూర్పు వైపు బెస్తవారిపేట మండలం, దక్షిణం వైపు గిద్దలూరు మండలం ఉన్నాయి.

మార్కాపూర్, నంద్యాల, చాపిరేవుల, శ్రీశైలం ప్రాజెక్ట్ (కుడి పార్శ్వ కాలనీ) టౌన్‌షిప్ కొత్తూరుకు సమీపంలోని నగరాలు.
## దర్శనీయ ప్రదేశాలు/దేవాలయాలు
శ్రీ పట్టాభిరామస్వామివారి ఆలయం:- నూతనంగా నిర్మించిన ఈ ఆలయంలో విగ్రహ ప్రతిష్ఠా కార్యక్రమాలు, 2016,ఫిబ్రవరి-18వ తేదీ మాఘ శుద్ధ ఏకాదశి గురువారం ప్రారంభించారు. 18వ తేదీ గురువారం ఉదయం మహా గణపతి పూజ, కలశ స్థాపన, యంత్రాలకు అభిషేకం, దీక్షా హోమం, 19వ తేదీ శుక్రవారంనాడు లక్ష్మీ గణపతి హోమం, మూల విరాట్టుకు గ్రామోత్సవం నిర్వహించారు. 20వ తేదీ శనివారంనాడు ఉదయం యంత్ర ప్రతిష్ఠ, విగ్రహ ప్రతిష్ఠా కార్యక్రమం, పూర్ణాహుతి, మద్యాహ్నం శ్రీ సీతారామచంద్రస్వామి లీలా కళ్యాణం, గ్రామోత్సవం నిర్వహించారు. ఈ కార్యక్రమాలలో భాగంగా ప్రతిరోజూ రాత్రికి సాంస్కృతిక కార్యక్రమాలు నిర్వహించారు. 
## మూలాలు
వెణుతురుబల్లి విశ్వనాధకవి

**వెణుతురుబల్లి విశ్వనాధకవి** 16 వ శతాబ్దానికి చెందిన కవి. విశ్వనాధ కవి ఆర్వేల నియోగి వెంకటామాత్యుల వారి కొడుకు 

ద్రౌపదీ పరిణయం అనే ప్రభంధమును రచించిన ఏనుగు పెదలక్ష్మణ కవి గారికి మేనమామ

## రచనలు

పెద్దాపురం సంస్థానమును చతుర్భుజ తిమ్మ జగపతి గారు పరిపాలించే కాలంలో 1600 ప్రాంతం వాడగు శేష ధర్మములు అనే పద్య కావ్యమును రచించి గారికి అంకితం ఇచ్చారు 
ఇతను శ్రీరామ విజయము అనే యక్ష గానం - 
గౌరీ వివాహం అనే ద్విపద ప్రభందము ను 
హరీశ్చంద్ర చరితము అనే నిర్దోష్ట్య ప్రభందము ను 
పారిజాతాపహరణం ను సంస్కృతం లోనూ రచించినారు. 


దురదృష్టవ శాత్తూ ఈయన రచించిన గ్రంధాలన్నీ కూడా కాల గర్భంలో కలిసిపోయినవి కానీ ఏనుగు లక్ష్మన కవి గారి గ్రందాల ద్వారా వెణుతురు బల్లి విశ్వనాధ కవి గారి గొప్పతనాన్ని తెలుసుకొనవచ్చు﻿

## శేషధర్మములు

శా. మాయావిప్రుల కాద్విజుండు కడిగెన్ బాదా బుజద్వంద్వముల్
చేయూరం గునుమాక్షతాదులను బూజించెం బాత్రము ల్వైచె న
ట్లాయాపాత్రములందు నన్నము లిడన్ నారంభు డౌనంతలో
నాయింద్రుండు గృహస్థుజూచి పలికెన్ సాక్షేపపూర్వంబుగన్.   ఆ.1.

ఉ. కాలినయిర్పగుండ్ల మఖగహ్వరభాగములందు గ్రుక్కుచున్
సోలుపు లేర్పడ న్మెఱుగుసుదులు కన్నుల గ్రుచ్చుచుం దలల్
నెలకు జేర్చి పాదములు నింగికి నెత్తుచు బెక్కుజాడలన్
గాలభటు ల్వెతిల్గుడుపగా బడియుండుదు రంతమీదటన్.   ఆ.3. 


## మూలాలు

వర్గం:తెలుగు కవులు
ఆరుతెగలపాడు

**ఆరుతెగలపాడు **, కృష్ణా జిల్లా, కలిదిండి మండలానికి చెందిన రెవెన్యూయేతర గ్రామం. 

## గ్రామ భౌగోళికం
ఇది సముద్రమట్టానికి 8 మీ.ఎత్తులో ఉంది.
## గ్రామానికి రవాణా సౌకర్యాలు
మండల పరిషత్ ఉన్నత పాఠశాల, అమరావతి

## గ్రామంలో విద్యా సౌకర్యాలు
మండల పరిషత్ పాఠశాల, ఆరుతెగలపాడు
## గ్రామ పంచాయతీ
ఈ గ్రామం కాళ్ళపాలెం గ్రామ పంచాయతీ పరిధిలోని ఒక శివారు గ్రామం. 
## దర్శనీయ ప్రదేశాలు/దేవాలయాలు
### శ్రీ రామాలయం
ఈ పురాతన ఆలయం శిధికావస్థకు చేరడంతో పునర్నిర్మాణం చేపట్టినారు. అనంతరం ఈ ఆలయంలో విగ్రహ పునఃప్రతిష్ఠా కార్యక్రమాలు 2016, ఫిబ్రవరి-20 శనివారం నుండి ప్రారంభించెదరు. ఆరోజునుండి ఆలయంలో పలు ఆధ్యాత్మిక కార్యక్రమాలు నిర్వహించెదరు. 22వ తేదీ మాఘపౌర్ణమి, సోమవారంనాడు, ఈ ఆలయంలో శ్రీ రామ, లక్ష్మణ, ఆంజనేయ, శిఖర, ధ్వజస్తంభ ప్రతిష్ఠా మహోత్సవాన్ని వైభవంగా నిర్వహించెదరు.

## గ్రామంలో ప్రధాన పంటలు
వరి, అపరాలు, కూరగాయలు

## గ్రామంలో ప్రధాన వృత్తులు
వ్యవసాయం

## మూలాలు

## వెలుపలి లింకులు

వర్గం:కలిదిండి మండలంలోని రెవెన్యూయేతర గ్రామాలు
హైడ్రోబ్రోమిక్ ఆమ్లం

**హైడ్రోబ్రోమిక్ ఆమ్లం** ఒక బలమైన ఆమ్లం.ద్విపరమాణుయుత (diatomic)హైడ్రోజన్ బ్రోమైడ్ ను నీటిలో కరిగించడంవలన హైడ్రోబ్రోమిక్ ఆమ్లం ఏర్పడును. హైడ్రోబ్రోమిక్ ఆమ్లం ద్రవరూప ఆమ్లం. ద్రవ హైడ్రోబ్రోమిక్ ఆమ్లంలో హైడ్రోజన్ బ్రోమైడ్ 47.6%(భారం)ఉన్నది. ఇది 8.89 మోల్ /లీటరుకు కు సమానం.హైడ్రోక్లోరిక్ఆమ్లం కన్న,  హైడ్రోబ్రోమిక్ ఆమ్లం బలమైన ఆమ్లం. హైడ్రోక్లోరిక్ఆమ్లంకన్న,  హైడ్రోబ్రోమిక్ ఆమ్లం బలమైన ఆమ్లం.హైడ్రోబ్రోమిక్ ఆమ్లంయొక్క pKa  విలువ -9.అయితే హైడ్రోబ్రోమిక్ ఆమ్లం, హైడ్రోఅయోడిక్ ఆమ్లంకన్న బలమైనది కాదు.తెలిసిన బలమైన ఖనిజఆమ్లాలలో హైడ్రోబ్రోమిక్ ఆమ్లం ఒకటి.
## భౌతిక లక్షణాలు
హైడ్రోబ్రోమిక్ ఆమ్లం రంగులేని ద్రవం.కొన్ని సందర్భాలలో లేత పసుపు ఛాయలో ఉండును.హైడ్రోబ్రోమిక్ ఆమ్లం అణుభారం 80.91 గ్రాములు/మోల్.ఒకరకమైన ఘాటైన ( acrid) వాసన కల్గి ఉన్నది.సాధారణ ఉష్ణోగ్రత(25°C)వద్ద హైడ్రోబ్రోమిక్ ఆమ్లం యొక్క సాంద్రత 1.49గ్రాములు/సెం.మీ3(48%భారం/భారం,ద్రవస్థితి ).హైడ్రోబ్రోమిక్ ఆమ్లం యొక్క ద్రవీభవన స్థానం −11°C (12°F; 262K) (47–49% w/w aq).హైడ్రోబ్రోమిక్ ఆమ్లం బాష్పీభవన స్థానం 122°C (252°F; 395K)/ 700మి.మీ/పాదరసం వత్తిడిలో (47–49% w/w aq.).హైడ్రోబ్రోమిక్ ఆమ్లం యొక్కస్థిగ్నత 0.84 cP (-75 °C)
### హైడ్రోబ్రోమిక్ ఆమ్లం ద్రావణీయత
హైడ్రోబ్రోమిక్ ఆమ్లం నీటిలో కరుగుతుంది. హైడ్రోబ్రోమిక్ ఆమ్లం 0°C వద్ద 100 మి.లీ నీటిలో 221గ్రాములు, 15°C వద్ద 204గ్రాములు, 100°C వద్ద 130 గ్రాములు కరుగుతుంది.
## సంశ్లేషణ
పరిశోధన /ప్రయోగ శాలలో బ్రోమిన్,సల్ఫర్ డయాక్సైడ్, నీటిని చర్య చెందించడం ద్వారా ఉత్పత్తి చేయుదురు.
:Br2 + SO2 + 2 H2O → H2SO4 + 2 HBr
ప్రయోగశాలలో ఉత్పత్తి అగు హైడ్రోబ్రోమిక్ ఆమ్లం అనార్ద్రరూపంలో ఉండును. దీనికి నీటిలో కరిగించి ద్రవంగా మార్చెదరు.

వాణిజ్య అవసర నిమిత్తం ,పారిశ్రామికం గా బ్రోమిన్‌ను సల్ఫర్ లేదా భాస్వరం, నీటి మధ్య రసాయనచర్య ద్వారా హైడ్రోబ్రోమిక్ ఆమ్లాన్ని ఉత్పత్తి చేయుదురు.విద్యుద్విశ్లేష్య (electrolytically) విధానంగా కూడా హైడ్రోబ్రోమిక్ ఆమ్లాన్ని ఉత్పత్తి చెయ్యవచ్చును.అఆక్సీకరణ/ఆక్సీకరణలుప్త (non-oxidising)ఆమ్లాలైన ఫాస్పారిక్ ఆమ్లం,అసిటిక్ ఆమ్లం వంటి వాటితో బ్రోమైడులను చర్య జరిపించడం వలన కూడా  హైడ్రోబ్రోమిక్ ఆమ్లాన్ని ఉత్పత్తి చేయుదురు.

ప్రత్నామ్యాయంగాసజల(5.8M)సల్ఫ్యూరిక్ఆమ్లం, పొటాషియంల రసాయనచర్య వలన కూడా హైడ్రోబ్రోమిక్ ఆమ్లాన్ని ఉత్పత్తి చేయుదురు.
:H2SO4 + KBr → KHSO4 + HBr
ఎక్కువ గాఢత కల్గిన సల్ఫ్యూరిక్ ఆమ్లాన్ని ఉపయోగించడం వలన, ద్రావణ ఉష్ణోగ్రత 75°C దాటినపుడు హైడ్రోబ్రోమిక్ ఆమ్లం ఆక్సీకరణవలన బ్రోమిన్ వాయువుగా మారుతుంది.
వ్యాపార పరంగా హైడ్రోబ్రోమిక్ ఆమ్లంవివిధ గాఢతలలో,నాణ్యతలో లభిస్తుంది.

## ఉపయోగాలు
హైడ్రోబ్రోమిక్ ఆమ్లాన్నిప్రధానంగా ఇతర అకర్బన బ్రోమైడ్ రసాయన పదార్థాలను ఉత్పత్తి కావించుటకై వినియోగిస్తారు. ప్రత్యేకంగా జింకు,కాల్షియం, సోడియం లకు చెందిన బ్రోమైడ్ రసాయన పదార్థాలను ఉత్పత్తి చెయ్యుటకై ఉపయోగిస్తారు. కొన్ని రకాల ఇథరులను హైడ్రోబ్రోమిక్ ఆమ్లంద్వారా విడగొట్టం జరుగుచున్నది.కొన్నిరకాల ఆర్గాన్ బ్రోమిన్ సమ్మేళనాలను ఉత్పత్తి చేయుటకు రసాయన కారకంగా పనిచేయును. కొన్ని రకాల ఖనిజాలను అల్కహలైసన్ (alkylation)కావించుటకు ఉత్ప్రేరకంగా పనిచేయును. పారిశ్రామికంగా అలైల్ బ్రోమైడ్, టెట్రాబ్రోమోబిస్(ఫెనాల్), బ్రోమోఅసిటిక్ ఆసిడ్ వంటి వాటిని హైడ్రోబ్రోమిక్ ఆమ్లం నుండి ఉత్పత్తి కావింతురు.ఉత్పత్తి అయిన హైడ్రోబ్రోమిక్ ఆమ్లంను వడబోత కావించి KHSO4 ను వేరు చేసి, ఆమ్ల గాఢత 85% వచ్చు వరకు ఆమ్ల ద్రవాన్నిస్వేదన క్రియకు లోను కావించెదరు.
 
## మూలాలు/ఆధారాలు

వర్గం:రసాయన శాస్త్రం
వర్గం:రసాయన పదార్థాలు
వర్గం:అకర్బన సమ్మేళనాలు
కోడూరి విజయకుమార్

**కోడూరి విజయకుమార్** ఒక కవి, కథా రచయిత, విమర్శకుడు. జూలై 1, 1969 న వరంగల్ నగరంలో జన్మించారు. తండ్రి శ్రీ భద్రయ్య - తల్లి శ్రీమతి అనసూయ. 
కోడూరి విజయకుమార్ ఇంజనీరింగ్ పట్టభద్రుడు. తెలంగాణ విద్యుత్ రంగంలో సీనియర్ ఇంజినీరుగా ఉద్యోగం. హైదరాబాదు లో నివాసం ఉంటున్నాడు. 
## రచనలు
# వాతావరణం - కవితా సంకలనం (1997) 
# ఆక్వేరియంలో బంగారు చేప - కవితా సంకలనం (2000) 
# అనంతరం - కవితా సంకలనం (2010) 
# ఒక రాత్రి మరొక రాత్రి - కవితా సంకలనం (2014) 
కవిత్వానికి ఉమ్మడిశెట్టి సాహితీ అవార్డు, నూతలపాటి గంగాధరం, తెలుగు విశ్వవిద్యాలయం, విశ్వ కళాపీఠం తదితర పురస్కారాలు అందుకున్నాడు.
## చిత్రమాలిక

File:Koduri Vijay Kumar felicitation in Ugadi Kavi Sammelanam in Ravindra Bharathi (29.03.2017).jpg|thumb|2017 ఉగాది కవి సమ్మేళనంలో సత్కారం అందుకుంటున్న కోడూరి విజయకుమార్
File:Koduri Vijay Kumar Poetry Reading in Ugadi Kavi Sammelanam in Ravindra Bharathi (29.03.2017).jpg|thumb|2017 ఉగాది కవి సమ్మేళనంలో కవిత్వ పఠనం చేస్తున్న కోడూరి విజయ్ కుమార్

## మూలాలు

## ఇతర లింకులు
* ఒక రాత్రి... మరొక రాత్రి -- కోడూరి విజయకుమార్ పుస్తక పరిచయం

వర్గం:1969 జననాలు
వర్గం:తెలుగు కవులు
వర్గం:వరంగల్లు పట్టణ జిల్లా కవులు
టైపురైటర్

**టైపురైటర్** అనేది టైపు చేస్తున్నప్పుడే అప్పటికప్పుడే కాగితం మీద అక్షరాలను ముద్రించే ఒక మెకానికల్ లేదా ఎలక్ట్రోమెకానికల్ యంత్రం. దీనిని 1868లో అమెరికాకు చెందిన క్రిస్టఫర్ లాథమ్‌ షోల్స్ కనిపెట్టాడు. టైపురైటర్ లో ఒక కీబోర్డు ఉంటుంది. ఈ కీబోర్డు అనేక కీలను కలిగి ఉంటుంది. ఒక్కొక్క కీ, ఒక్కొక్క అక్షరానికి సంబంధించిన అచ్చును కలిగి ఉంటుంది. కీబోర్డులోని ఏదైన కీని నొక్కినప్పుడు ఆ కీకి అనుసంధానించబడిన అక్షరపు అచ్చు వెళ్లి టైపురైటర్ లో ముద్రణ కోసం కాగితం ఉంచే చోట గుద్దుతుంది, అచ్చుకి కాగితానికి మధ్య ఇంకు కలిగిన రిబ్బన్ ఉంటుంది కాబట్టి కాగితంపై గుద్దిన అక్షరపు అచ్చు ముద్ర పడుతుంది. ఒకేసారి రెండు లేదా అంతకు ఎక్కువ కాపీలు కావాలనుకున్నప్పుడు కార్బన్ పేపర్ లను ఉపయోగిస్తారు. మొదటి పేపరుపై అచ్చు బాగా గుద్దుకుంటుంది, రిబ్బన్ ఇంక్ బాగా అంటుకుంటుంది కాబట్టి మొదటి పేపర్ లోని అక్షరాలు బాగా కనిపిస్తాయి. మొదటి పేపరు కింద కార్బన్ పేపరు ఉంచి దాని కింద మరొక పేపరు ఉంచినట్లయితే ఒకేసారి రెండు కాపీలు తయారవుతాయి. ఒకేసారి ఎక్కువ కాపీలు కావాలని ఎక్కువ కార్బన్ పేపర్లను ఉపయోగించినట్లయితే అచ్చు ఒత్తిడి ప్రభావం తక్కువగా ఉన్న పేపర్లపై అక్షరాలు బాగా కనిపించవు. టైపురైటరు ద్వారా తీసే పేపర్లపై అక్షరాలు బాగా కనిపించాలంటే రిబ్బన్ పై ఇంక్ తగ్గినప్పుడు కొత్త రిబ్బనులు వేసుకోవాలి.

టైపురైటర్‌లో అచ్చు ఒకేచోట పడుతూ ఉంటుంది, కాని టైపురైటర్ పేపర్ ను ప్రతి అక్షరానికి జరుపుకునే ఆటోమేటిక్ సౌలభ్యాన్ని కలిగి ఉంటుంది, వరుసలు మార్చేటప్పుడు, ప్రత్యేక స్థానంలో టైపు చేయవలసి వచ్చునప్పుడు మాన్యువల్ గా జరుపుకోనే సౌకర్యం ఉంటుంది.

## ఇవి కూడా చూడండి
ప్రపంచంలో అత్యధిక వేగంతో టైపు చేసే వ్యక్తి - ఆల్బర్ట్ టంగోరా

వర్గం:1873 పరిచయాలు
వర్గం:రాత
వర్గం:టైపురైటర్లు
కాల్షియం క్రోమేట్

**కాల్సియం క్రోమేట్**ఒక రసాయన సంయోగపదార్థం.ఇది ఒక అకర్బన రసాయన సమ్మేళనం. కాల్సియం, క్రోమియం,, ఆక్సిజన్ మూలక పరమాణు సంయోగం వలన కాల్సియం క్రోమేట్ సంయోగ పదార్థం ఏర్పడును.ఈ రసాయన పదార్థం యొక్క సంకేత పదం CaCrO4.
## భౌతిక లక్షణాలు
కాల్సియం క్రోమేట్ ఒక ఘనపదార్థం. ప్రకాశవంతమైన పసుపు వర్ణపు ఘనపదార్థం. కాల్సియం క్రోమేట్ సాధారణంగా సార్ద్ర/జలయోజిత (hydrated),, అనార్ద్ర/నిర్జల (anhydrous) రూపాలలో లభిస్తుంది.సార్ద్ర స్థితి అయిన రెండు జలాణువులను కలిగిన స్థితిలో లభిస్తుంది.కాల్సియం క్రోమేట్ యొక్క అణుభారం 156.072గ్రాములు/మోల్.
### సాంద్రత
సాధారణ ఉష్ణోగ్రత వద్ద (25&nbsp;°C వద్ద) కాల్సియం క్రోమేట్ సాంద్రత 3.12గ్రాములు/సెం.మీ3.
### ద్రవీభవన స్థానం
కాల్సియం క్రోమేట్ సంయోగ పదార్థం యొక్క ద్రవీభవన స్థానం 2,710&nbsp;°C (4,910&nbsp;°F; 2,980K).
### ద్రావణీయత
కాల్సియం క్రోమేట్ నీటిలో కరుగును.నిర్జల కాల్సియం క్రోమేట్ అయిన 100 మి.లీ నీటిలో 20&nbsp;°C వద్ద 2.25గ్రాములు కరుగును. ద్విజలాణువులు కలిగిన కాల్సియం క్రోమేట్ 20&nbsp;°C వద్ద 100 మి.లీ నీటిలో 16.3 గ్రాములు, 40&nbsp;°C వద్ద 18.2 గ్రాములు కరుగును.ఆమ్లాలలో కరుగును, ఆల్కహాల్లో కరుగదు.
## రసాయన ధర్మాలు
సార్ ద్ర కాల్సియం క్రోమేట్ 200&nbsp;°C వద్ద, తనలోని నీటిని కోల్పోవును.కాల్సియం క్రోమేట్ సేంద్రియపదార్థాలతో లేదా క్షయికరణ కారకాలతో చర్యచెంది క్రోమియం (III) ను ఏర్పరచును.ఈ ఘనపదార్థం హైడ్రాజీన్తో తీవ్రంగా విస్పోటన స్థాయిలో (explosively) చర్య జరుపును. కాల్సియం క్రోమేట్ ను బోరాన్తో కలిపి, ఏర్పడిన మిశ్రమాన్ని అంటించిన /మండించిన తీవ్రమైన స్వాభావంతో మండును.

## ఉపయోగాలు
*రంగులలో (pigment) ఉపయోగిస్తారు.
*పదార్థాల క్షయికరణ/తుప్పుపట్టడం/కోత (corrosion inhibitor) నిరోదకం/నివారిణి.
*ఎలక్ట్రోప్లేటింగు (electroplating) లో ఉపయోగిస్తారు.
*పెట్రోలియం రసాయనాల ప్రాసెసింగులో ఉపయోగిస్తారు.
*పారిశ్రామిక వ్యర్ధాల ట్రీట్‌మెంట్‌లో (waste treatment.) 
## ఇవికూడా చూడండి
*కాల్సియం
*క్రోమియం
## ఆధారాలు/మూలాలు

వర్గం:రసాయన పదార్థాలు
వర్గం:రసాయన శాస్త్రం
వర్గం:కాల్షియం సమ్మేళనాలు
వర్గం:అకర్బన సమ్మేళనాలు
హెర్మన్ స్నెల్లెన్

**హెర్మన్ స్నెల్లెన్** ( 1834 ఫిబ్రవరి 19 - 1908 జనవరి 18) ఒక డచ్ నేత్ర వైద్యుడు,. అతను దృశ్య తీక్షణతను (1862) అధ్యయనం చేయడానికి స్నెల్లెన్ చార్టును ప్రవేశపెట్టాడు. ఫ్రాన్సిస్కస్ డోండర్స్ తరువాత నెదర్లాండ్స్ హాస్పిటల్ ఫర్ ఐ పేషెంట్స్‌లో డైరెక్టర్ పదవిని చేపట్టాడు.

## జీవిత విశేషాలు
స్నెలెన్ ఉట్రేచ్ట్ విశ్వవిద్యాలయంలో డోండర్స్, గెరార్డస్ జోహన్నెస్ ముల్డర్, జాకబస్ ష్రోడర్ వాన్ డెర్ కోల్క్ ల వద్ద మెడిసిన్ చదివాడు. 1858 లో వైద్య పట్టా పొందాడు. అతను ఆప్తాల్మాలజీలో ప్రావీణ్యం పొందాడు. డిగ్రీ పూర్తి చేసిన తరువాత కంటి రోగుల కోసం నెదర్లాండ్స్ హాస్పిటల్‌లో అసిస్టెంట్ ఫిజిషియన్‌గా పనిచేశాడు.

## వృత్తిగతం
అతను 1884 లో డోండర్స్ తరువాత ఇన్స్టిట్యూట్‌కు డైరెక్టరయ్యాడు. ఈ పదవిలో అతడు 1903 వరకు పనిచేసాడు. 1877 లో, ఉట్రెక్ట్ విశ్వవిద్యాలయంలో ఆప్తాల్మాలజీ ప్రొఫెసర్‌గా నియమితుడయ్యాడు. అతను ఆస్టిగ్మాటిజం, గ్లాకోమా తదితర కంటి వ్యాధులపై పరిశోధనలతో పాటు కళ్ళజోడును, నేత్ర శస్త్రచికిత్సలనూ ఉపయోగించి దృశ్య తీక్షణతను సరిదిద్దడంపై పరిశోధనలు చేశాడు.  

### చార్టు
స్నెల్లెన్ 1862 లో దృశ్య తీక్షణత కొలిచేందుకు కంటి చార్టును అభివృద్ధి చేసాడు.  ఇది వేగంగా ప్రపంచ వ్యాప్తంగా ప్రామాణికమైంది.  ప్రామాణిక ఫాంట్‌లను ఉపయోగించకుండా, 5x5 గ్రిడ్‌లో ఉత్పత్తి చేయబడిన ఆప్టోటైప్స్, ప్రత్యేకంగా రూపొందించిన అక్షరాలు, అతడి చార్టు లోని అత్యంత ముఖ్యమైన ఆవిష్కరణ. ఆప్టోటైప్ అక్షరాల పంక్తిని 5 నిమిషాల ఆర్క్‌ను ఉపసంహరించుకున్నప్పుడు, 1 నిమిషం ఆర్క్ ద్వారా వేరుచేసినప్పుడూ వాటిని చదవగలిగే శక్తి ద్వారా ప్రామాణిక దృష్టిని కొలుస్తారు. 

## మూలాలు

వర్గం:1834 జననాలు
వర్గం:1908 మరణాలు
నేత్ర వైద్యము

**నేత్ర వైద్యము** అనేది కంటి యొక్క అనాటమీ, ఫిజియాలజీ, వ్యాధుల వ్యవహారాలను నిర్వహించే వైద్య శాస్త్రం యొక్క శాఖ.

## చరిత్ర
కంటి (నేత్ర) వైద్యుడు కంటి దృష్టి సంరక్షణలో నైపుణ్యం కలిగిన వైద్య లేదా ఆస్టియోపతిక్ వైద్యుడు. నేత్ర ( కంటి ) వైద్య నిపుణులు 12 నుండి 13 సంవత్సరాల శిక్షణ విద్యను అభ్యసిస్తారు . వైద్య విద్యను ఒక విద్యార్థి నాలుగు సంవత్సరాలు, తరువాత కనీసం ఎనిమిది సంవత్సరాల అదనపు వైద్య శిక్షణ ఉంటుందిదీనితో శస్త్రచికిత్సలను అభ్యసించడానికి అర్హత పొందుతాడు . ఈ అధునాతన శిక్షణ ఆప్టోమెట్రిస్టులు, ఆప్టిషియన్ల కంటే నేత్ర వైద్యులు విస్తృతమైన పరిస్థితులను నిర్ధారించడానికి, చికిత్స చేయడానికి అనుమతిస్తుంది. నేత్ర వైద్యుడు అన్ని కంటి వ్యాధులను గుర్తించి, కంటి శస్త్రచికిత్సలు చేస్తాడు, దృష్టి సమస్యలను సరిచేయడానికి కళ్ళజోడు, కాంటాక్ట్ లెన్స్‌లను సూచిస్తాడు. కంటి వ్యాధులు, దృష్టి లోపాలకు కారణాలు, నివారణలపై శాస్త్రీయ పరిశోధనలో చాలా మంది నేత్ర వైద్య నిపుణులు పాల్గొంటారు. కొన్నిసార్లు కంటికి నేరుగా సంబంధం లేని ఇతర ఆరోగ్య సమస్యలను నేత్ర వైద్యులుగుర్తించగలరు,, ఆ రోగులను చికిత్స కోసం సరైన వైద్య వైద్యుల వద్దకు పంపవచ్చును. కంటి సమస్యలు, సంరక్షణ నేత్ర వైద్య నిపుణులు శిక్షణ పొందుతుండగా, కొంతమంది నేత్ర వైద్య నిపుణులు వైద్య, శస్త్రచికిత్స కంటి సంరక్షణ యొక్క వాటిలో మరింత ప్రత్యేకత కలిగి ఉన్నారు. ఈ వ్యక్తిని ప్రత్యేక నిపుణుడు ( స్పెషలిస్ట్) అంటారు. **వీరు సాధారణంగా గ్లాకోమా, రెటినా, కార్నియా, పీడియాట్రిక్స్, న్యూరాలజీ, ఓక్యులో-ప్లాస్టిక్ సర్జరీలు** వంటి ప్రధాన ప్రాంతాలలో ఒకటి లేదా రెండు సంవత్సరాల అదనపు, మరింత శిక్షణను (ఫెలోషిప్ అని పిలుస్తారు) పూర్తి చేస్తారు. ఈ అదనపు శిక్షణతో కంటి వైద్య భాదితులకు సరియిన విధముగా కంటి సంరక్షణలో ప్రజలకు ఆరోగ్యమును అందించగలరు 

### అర్హతలు
భారతదేశములో 10+2 తరగతుల తర్వాత కోర్సులు నేత్ర విద్యను అభ్యసించడానికి M.B.B.S పరీక్షను నీట్ ద్వారా ప్రవేశ పరీక్షను నిర్వహిస్తారు . దీని ద్వారా ఉత్తీర్ణులైన విద్యార్థులకు ప్రవేశల నియమావళి ప్రకారం వారు వైద్య విద్యను చదువుతారు  నేత్ర వైద్యములు క్రింది వాటిలో వారు చదువుతారు .

ఆప్తాల్మాలజీలో డిప్లొమా

ఆప్తాల్మిక్ టెక్నాలజీలో డిప్లొమా

ఆప్తాల్మిక్ టెక్నిక్స్‌లో బి.ఎస్.సి

ఆప్తాల్మాలజీలో మాస్టర్ ఆఫ్ సర్జరీ (ఎంఎస్)

ఆప్తాల్మాలజీలో డాక్టర్ ఆఫ్ మెడిసిన్

ఆప్తాల్మాలజీలో మాస్టర్ ఆఫ్ సైన్స్

ఆప్తాల్మాలజీలో పోస్ట్ గ్రాడ్యుయేట్ డిప్లొమా

ఆప్తాల్మాలజీలో పోస్ట్ గ్రాడ్యుయేట్ డిప్లొమా

## మూలాలు

వర్గం:వైద్యము
పేజీ

**పుట** అనేది ఒక కాగితం /పత్రం యొక్క ఒక వైపు భాగము. పుట పైన అక్షరాలని, ఆకారాలని ముద్రించవచ్చును, రాయవచ్చును లేదా గీయవచ్చును. ఇది సాధారణ సమాచార పరిమాణాన్ని ( "ఆ అంశం పరిమానం 12 పుటలు") లేదా మరింత నిర్ధిష్ట పరిమాణాన్ని ("ఒక ప్రామణిక పుటలో 535 పదాలు ఉంటాయి") తెలియజేసే కొలతగా ఉపయోగించవచ్చును.

యూకలిప్టస్, వెదురు తో కాగితాలను తయారుచేస్తారు. ఈ కాగితాల్లో కూడా రెండు రకాలు ఉంటాయి.1) బ్లాక్ కలర్ 2) వైట్ కలర్ మరియు మల్టీకలర్  కూడా లభిస్తాయి. 

పేజీని మనం ఏ విధంగానైనా వినియోగించుకోవచ్చు. ఉదాహరణ:- రాయడం, బొమ్మల గీయడం, ఆర్ట్ అండ్ క్రాఫ్ట్, అలంకరణ మొదలైనవి...

## వ్యుత్పత్తిశాస్త్రం
"**"పుట"** అనే పదం "పొర/పొరట"" అనే పదం నుండి ఉత్పత్తి చెందినది. **పొర** అనేది ఒక పదార్థం యొక్క సన్నని, విభజన. కాలక్రమేణా, వాడుక భాషలో ఈ పదం **"పుట"** అనే రూపంలో స్థిరపడింది. తెలుగు నిఘంటువు ప్రకారం దీని అర్థం  "పొరట".

## మూలాలు

వర్గం:కాగితం